Jučna Koreja: Avganistanska i američka vlada da ulože napore u oslobađanju talaca\nJužnokorejske vlasti ponovile su danas da nisu u mogućnosti da ispune zahteve talibana u Avganistanu koji traže oslobađanje zatvorenika u Kabulu u zamenu za 21 zatočenog Južnokorejca.\n"Južnokorejska vlada nije u mogućnosti da pruži direktan odgovor na zahteve talibana koji u zamenu za oslobađanje talaca traže da se iz zatvora puste njihove pristalice", rekao je portparol južnokorejsko predsednika Čeon Ho-seon.\nOn je kazao da su i dalje u toku pregovori južnokorejskih izaslanika i predstavnika talibana. "Mi međutim, preko direktnih kontakata pokušavamo da uverimo predstavnike talibana da su naše mogućnosti u pogledu ispunjavanja zahteva ograničene", dodao je on.\nSeul se nada da će najavljeni američko-avganistanski samit doprineti naporima za oslobađanje talaca.\n"Avganistanska i američka vlada su u određenom smislu svaka umešane u taj problem. Očekujemo da će dvojica lidera tokom razgovora iskazati neophodno razumevanje za našu poziciju", rekao je Ho-seon.\nKako je ranije najavljeno, avganistanski predsednik Hamid Karzaji razgovaraće ovog vikenda sa američkim predsednikom Džordžom Bušom, a na dnevnom redu će se sigurno naći i kriza južnokorejskih talaca.\nTalibani su 19. jula oteli 23 južnokorejska državljana, uglavnom žena, koji su putovali autobusom na relaciji Kabul-Kandahar, jednoj od najopasnijih u toj zemlji. Talibani su u međuvremenu, ubili dva taoca.


Si: Čelično prijateljstvo sa Srbijom, odnosi izdržali test vremena - BIGportal.ba\n5 Februara, 2022 5 Februara, 2022 064\nKineski predsednik Si Đinping izjavio je u razgovoru sa predsednikom Srbije Aleksandrom Vučićem da su bilateralni odnosi izdržali test vremena i pohvalio “čelično prijateljstvo” između dve zemlje, preneli su kineski mediji nakon sastanka dva lidera u Pekingu.\nSi Đinping je na sastanku naglasio da postoji visok nivo uzajamnog političkog poverenja i da bilateralne veze Srbije i Kine predstavljaju model za međunarodne odnose, prenela je agencija Sinhua.\nKinesko-srpska saradnja je značajno porasla što je dovelo do mnogih uspešnih infrastrukturnih i energetskih projekata, istakao je Si i dodao da su Kina i Srbija pružile podršku jedna drugoj od početka izbijanja pandemije kovida 19, prenosi mreža CGTN.\nPredsednik Kine je dodao i da dve zemlje treba da razvijaju odnose u strateškoj i dugoročnoj perspektivi i da čvrsto podržavaju međusobne ključne interese.\nDve zemlje trebalo bi da unaprede visokokvalitetnu saradnju u okviru Inicijative “Pojas i put” i da pretvore kinesko-srpsko tradicionalno prijateljstvo u opipljivije plodove saradnje koji će više koristiti građanima oba naroda, naveo je Si.\nKina je spremna da pruži podršku Srbiji u borbi protiv pandemije kovida 19 i u jačanju saradnje u zajedničkoj proizvodnji vakcina i ekonomskom oporavku, zaključio je kineski predsednik.\nPredsednik Srbije je, kako je preneto, zahvalio kineskom lideru i narodu na toploj dobrodošlici i pohvalio ceremoniju otvaranja Zimskih olimpijskih igara kojima je juče prisustvovao.\nRekao je da je Srbija istinski prijatelj Kine i da je poštuje, istakavši da nikakav pritisak ni problem neće promeniti to prijateljstvo.\nVučić je rekao da je Srbija čvrsto uz kineski narod kada je reč o, kako navodi CGTN, ključnim kineskim interesima, kao što su Sinđang i region Tajvana.\nVlada Srbije spremna je da intenzivira saradnju sa Kinom, kako u trgovini i investicijama, tako i u kulturnoj razmeni, rekao je Vučić, preneli su kineski mediji.\nMekinro: Nadal ima veliku šansu, može da ostavi Đokovića i Federera\nPoruka iz Brisela Podgorici poslije pada Vlade Crne Gore\nPutin i Šolc razgovarali telefonom o Ukrajini


Olimpijska baklja EYOF-a na putu za Sarajevo u petak stiže u Banju Luku\nNaslovnica Bosna PRESS Olimpijska baklja EYOF-a na putu za Sarajevo u petak stiže u Banju...\nNajviši zvaničici Republike Srpske dočekat će sutra u Banjoj Luci olimpijsku baklju, koja je na putu ka Sarajevu, gdje će biti održan zimski Evropski omladinski olimpijski festival (EYOF) 2019, saopćeno je iz Ministarstva porodice, omladine i sporta RS-a.\nMinistrica porodice, omladine i sporta Republike Srpske Sonja Davidović izrazila je zadovoljstvo što će Vlada Republike Srpske biti domaćin i dočekati olimpijsku baklju i izrazila uvjerenje da će RS pokazati da ima kapacitete da ovakvo takmičenje organizuje na najvišem nivou.\n“Vlada Republike Srpske je za EYOF 2019 izdvojila četiri miliona KM, od čega 2,5 miliona za infrastrukturu i 1,5 milion KM za organizacioni dio takmičenja. Borilišta su spremna, uslovi za održavanje takmičenja odlični i sigurna sam da će nam se sportisti koji dođu vratiti na sportske terene i kao turisti”, navela je Davidović.\nDavidović je naglasila da očekuje da će takmičenja proći u najboljem redu i da će brojni sportisti ponijeti najljepše uspomene sa ovog takmičenja.\nOlimpijska baklja u Banju Luku stiže sutra u 15:00 sati, gdje će je dočekati najviši zvaničnici Republike Srpske i BiH, na prijemu koji će tim povodom biti održan u zgradi Vlade Republike Srpske.\nEYOF 2019 biće održan od 9. do 16. februara u Sarajevu i Istočnom Sarajevu, a učestvovat će sportisti iz više od 50 država, sa više od 1.100 takmičara i 750 članova delegacija nacionalnih olimpijskih komiteta.\nIz Ministarstva porodice, omladine i sporta Republike Srpske podsjetili su da je olimpijski plamen na ovim prostorima gorio davne 1984. godine, te istakli da je ovaj događaj jedinstvena prilika da iz BiH u svijet ode najljepša sportska slika.


Krejg i Belučijeva u strasnom zagrljaju\nSve uspešniji britanski muzičar Sem Smit je objavio spot za pesmu Writing's On The Wall, naslovnu numeru filma Spectre u kome se mogu videti pojdini kadrovi iz najnovijeg filma o Džejms Bondu.\nSpektra okupila ljubitelje Bonda\nNajnovije ostvarenje o tajnom agentu Džejmsu Bondu, Spektra, premijerno je prikazano sinoć u bioskopu Cineplexx Ušće Shopping Center istovremeno u svih 11 sala uz prisustvo mnogobrojnih ličnosti iz javnog života zemlje i regiona.\nDanijel Grejg nije više Bond?\nGlumac Danijel Krejg više neće igrati u filmovima o najpopularnijem tajnog agentu na svetu, Džejmu Bondu.\nJoš jedan film o Džejmsu Bondu\nProducenti filma o Džejmsu Bondu, Majkl G. Vilson i Barbara Brokoli, danas su potvrdili početak snimanja najnovijeg filma o čuvenom tajnom agentu! Od Alberta R. Brokolija iz EON Productions kompanije i studija Metro Goldwyn Mayer, a u režiji Kerija Džodžija Fukunage dolazi nam film u kojem Danijel Krejg, po peti put tumači lik koga je stvorio Jan Fleming, agenta 007, saopštava distributerska kuća Taramount.\nOtkriven naslov novog filma o Džejmsu Bondu\nProducenti filma o Džejmsu Bondu, Majkl G. Vilson i Barbara Brokoli, zvanično su saopštili da je naslov 25. filma o Džejmsu Bondu No Time To Die.\nAgent 007 ponovo na velikom platnu\nPredstavljen je prvi oficijalni trejler za najnoviji, 25. film o Bondu Nije vreme za umiranje.\nBili Ajliš: Poslušajte naslovnu numeru za novi film o Džejmsu Bondu\nPetostruka dobitnica Gremija, Bili Ajliš, danas je objavila svoju novu pesmu Nije vreme za umiranje, zvaničnu naslovnu numeru za predstojeći film o Džejmsu Bondu.\nPomeren datum premijere novog filma o Bondu\nNakon pažljivog razmatranja i temeljne procene globalnog tržišta, MGM, Univerzal i producenti Bonda, Majkl G. Vilson i Barbara Brokpli, objavili su da se start filma NO TIME TO DIE (NIJE VREME ZA UMIRANJE) pomera na novembar 2020. godine, saopštava "Taramount film".\nPogledajte spot za naslovnu numeru novog filma o agentu 007\nBili Ajliš, jedna od najpopularnijih pevačica mlađe generacije, februara ove godine predstavila je zvaničnu naslovnu numeru za predstojeći film o Džejmsu Bondu, „No Time To Die“.\nDugo iščekivani nastavak sage o Džejmsu Bondu ovog oktobra dolazi na veliko platno! Film "Nije vreme za umiranje" će pretpremijerno biti prikazan 6. oktobra u dole navedenim bioskopima, a od 7. oktobra ulazi u redovnu distribuciju i naći će se na repertoarima svih bioskopa.\nSvetska premijera novog filma o Agentu 007 "Nije vreme za umiranje" održana je u Londonu, a crvenim tepihom prošetali su protagonisiti 25. filma o Džejsmu Bondu.\nBond veče uz film u Cineplexx bioskopima\nDanijel Krejg poslednji put kao agent 007 u filmu ,,Nije vreme za umiranje“ konačno stiže na Bond veče u Cineplexx bioskope 6. oktobra od 20 časova.


ODRŽAN E MOBILITI FORUM U OKVIRU SAJMA ENERGETIKE - EMISIJA MOBIL AUTO\nHome » ODRŽAN E MOBILITI FORUM U OKVIRU SAJMA ENERGETIKE\nCategoryAktuelnosti Auto Noviteti Nove Tehnologije\n07/10/2017\tOff\tBy admin@mobilpublic\nNa koji način Sbija može da napravi korak napred u tehnološkom smislu, koji su to energetski, tehnološki i ekološki izazovi korišćenja električnih vozila, bile su samo neke od tema E mobility foruma, održanog u okviru Sajma energetike.\n“Korišćenje električnih vozila u direktnoj je vezi sa korišćenjem energenata. s obzirom na to da ona idu na struju, a da Ministarstvo energetike direktno nadležno za struju, i bavi se proizvodnjom struje, i poslovima oko toga, onda je nama u interesu da to što više zaživi. Spomenuo sam da imamo obaveze za povećanje učešća obnovljivih izvora energije, ovo je jedan od načina kako to može da se ostvari i zato podržavamo čitavu ovu inicijativu. u jednom delu formiranja radne grupe pri ministarstvu rudarstva i energetike koja će se baviti ovim pitanjima. Udruženje i asocijacija su pokrenuli dve inicijative koje su za svaku pohvalu, pravljenje studentske e formule, što je nastavak projekta koji je imao Mašinski fakultet, s tim što su ovde ujedinjena četiri univerziteta, što je neverovatan poduhvat.\nŠto se tiče super brzog punjenja elekrtričnih vozila, projekat je okupio izuzetno veliki broj radova međunarodnih i domaćih stručnjaka i to je jedan od načina da još jednom pokažemo da novi razvoj kreira nove stručnjake, jer bez konkretnog posla ne možete dobijati dobre stručnjake. Ukoliko još uspe da ih zadrži da ostanu u Srbiji, to bi bilo savršeno”, kaže prof. dr Miloš Banjac, pomoćnik ministra u ministarstvu energetike i rudarstva.\nNa Forumu su predstavljena i dva projekta – CEE ChargeNET, koji obuhvata razvoj i izdradu brzih punjača nominanlih snaga od 11 22 50 i 150 kilovata u konzorcionom odnosu koji rade domaće firme. Prema rečima Ivana Vulovića, biće to prilika da se pruži šansa našem znanju, struci i nauci da pokažu da mogu da budu konkurentni. Drugi projekat je formiranje timova studenata iz četiri studentska centra u Srbiji Beograda, Niša, Novog Sada i Kragujevca, koji će raditi na razvoju i proizvodnji studentske e formule sa ciljem učešća na evropskim studentskim takmičenjima e formule.\n“Forum bi trebalo da pošalje poruku svim relevantnim institucijama koji misle da mi kao društvo možemo da se pomerimo korak napred u tehnološkom smislu, ka naprednijim tehnološkim društvima. To je pre svega usmereno ka mladima, da im damo šansu da kroz konkretne projekte dobiju priliku da ostanu u zemlji i ne razmišljaju da je napuštaju. Želimo da studenti steknu nova znanja i stvaramo bazu koja će biti interesantna za investitore i investicije da bismo zajedno pomerili stvari na bolje”, istakao je Ivan Vulović, predsednik Nacionalne asocijacije elektricnih vozila (NAEV).\nTagscee charge net e-mobility forum naev sajam energetike udies


Trendafilova: ÄŒekaju se prve optužnice\nOna je na sastanku sa predstavnicima civilnog društva i medija u Prištini rekla da je veće spremno za rad, ali nije mogla da precizira kada će prve optužnice biti podignute, navodeći da je to u rukama Tužilaštva Specijalnog suda.Predsednica Specijalnog suda rekla je da će tokom suđenja postojati poseban režim zaštite svedoka.\n"Sudstvo ne ide uz politiku. Ako mislite da neko ko se bavi politikom to može da uradi, onda nema pravu adresu. Bićemo u odbrani svedoka i žrtava. Trenutno nema optužnica. ÄŒekamo da tužilac izvrši svoje dužnosti", rekla je Trendafilova.\n"Specijalizovana veća Kosova imaće nadležnost nad fizičkim licima koja su državljani Kosova odnosno Savezne Republike Jugoslavije, to jest nad licima koja su optužena da su, od januara 1998. godine do decembra 2000. godine, izvršila krivična dela nad licima koja su državljani Kosova, a u vezi sa navodima u Izveštaju Skupštine Saveta Evrope iz 2011. godine", rekla je predsednica Specijalizovanog veća Kosova.\nTrendafilova je na mesto predsednice Specijalizovanog veća Kosova imenovana 14. decembra prošle godine. U martu ove godine održana je prva plenarna sednica specijalizovanih veća.


Press Online :: Tehnologija :: Razbijen ekran ili potopljen telefon - šta da radite? / print=true\nRazbijen ekran ili potopljen telefon - šta da radite?\nDok kucamo poruke užurbano hodajući ulicom ili bezbrižno fotografišemo prijatelje na letovanju, šanse da nam se telefon ili tablet razbiju prilikom eventualnog pada ili natope vodom su velike. Ovako neprijatne situacije nažalost ne možemo da sprečimo, ali možemo da razmišljamo unapred i tako znatno umanjimo štetu.\nIako proizvođači godinama rade na tome da poboljšaju otpornost mobilnih uređaja, slučajan pad na pod ili u vodu i dalje unose paniku da svi podaci i sadržaji koje imamo na telefonu ili tabletu mogu biti izgubljeni. Osetljivost pametnih uređaja zadaje muke i zbog toga što ovakva vrsta oštećenja ne podležu standardnoj garanciji, pa tako servisiranje često premašuje i cenu samog uređaja.\nImajući u vidu da se sve veći broj uređaja uzima preko mobilnih operatera, kompanija Vip mobile je želela da zaštiti veliki broj svojih korisnika koji su putem ugovorne obaveze iskoristili pogodnosti ove kompanije i obezbedili sebi neki od mobilnih uređaja. Ono što je svima njima, po prvi put na domaćem tržištu, dostupno jeste osiguranje telefona i tableta od nenamernih oštećenja.\nOsiguranje se aktivira prilikom kupovine uređaja uz ugovornu obavezu od 24 meseca. Mesečna premija osiguranja se plaća uz mesečnu pretplatu, a visina, kao i učešće u šteti, zavise od maloprodajne cene uređaja.\nProcedura je, dakle, vrlo brza i jednostavna. Na primer, za telefon ili tablet čija je maloprodajna cena do 12.000 dinara, mesečna premija iznosi samo 129 dinara. Ukoliko dođe do nenamernog oštećenja, šteta se prijavljuje pozivom ka korisničkom servisu osiguranja na broj 060/799-9999, a potom je aparat potrebno odneti u najbliže Vip prodajno mesto, gde se plaća i fiksna suma učešća u šteti, koja bi u ovom slučaju bila 1.000 dinara. Vip prosleđuje uređaj u ovlašćeni servis, i čim bude popravljen ili zamenjen za novi, obaveštava korisnika da ga preuzme, na istom prodajnom mestu.\n„Vip je jedini koji omogućava osiguranje uređaja u slučaju štete, sa željom da se izbegnu neplanirani troškovi usled nenamernih fizičkih oštećenja koje garancija ne pokriva. Na ovaj način, korisnici izbegavaju visoke troškove servisa i mogu uvek da se oslone na nas,“ poručuju iz kompanije.\nOsiguranje mobilnih uređaja je novina na našem tržištu kada govorimo o unapređenju iskustva korisnika, budući da ova ponuda ukida brigu o visokim troškovima, a šteta usled nepredviđenih okolnosti sanira se brzo i kroz vrlo jednostavnu proceduru.\nViše informacija o osiguranju uređaja možete pogledati na zvaničnoj stranici Vip mobile.


REAKCIJE NA TRAMPOV "IZNENADNI POTEZ": Jasno je da SAD nema nijedan dokaz kojim bi dokazali da je Rusija prekršila uslove Sporazuma! • HAPPYTV.RS\nREAKCIJE NA TRAMPOV "IZNENADNI POTEZ": Jasno je da SAD nema nijedan dokaz kojim bi dokazali da je Rusija prekršila uslove Sporazuma!\nNakon što je objavljeno da je američki predsednik Donald Tramp rekao da će se SAD povući iz sporazuma o nuklearnim snagama srednjeg dometa, jer Rusija krši taj sporazum, stigle su i prve reakcije iz Rusije. Zvaničnik iz ruskog Ministarstva spoljnih poslova izjavio je da je glavni razlog koji stoji iza te odluke "san Vašingtona o unipolarnom svetu".\n- Rusija je više puta govorila o američkom kursu da podrije sporazum. Vašington želi da napravi taj korak već nekoliko godina, namerno i postupno narušavajući osnovu ugovora. Istovremeno, ta odluka je u skladu s kursom SAD o povlačenju iz međunarodnih pravnih sporazuma koji nameću jednake obaveze svim partnerima i čine njihov koncept ''isključivosti'' ranjivim - rekao je izvor iz ruskog MIP-a.\nČlan Odbora za odbranu i bezbednost Saveta Ruske Federacije Franc Klincevič izjavio je da SAD ne poseduju ni jedan dokaz da Rusija krši sporazum i da Vašington traži načine da uvuče Rusiju u trku u naoružanju. Prema njegovim rečima, taj potez SAD nije neočekivan.\n- Jasno je da SAD nema nijedan dokaz kojim bi dokazali da je Rusija prekršila uslove Sporazuma. Ta doluka koja je doneta bez razmatranja interesa saveznika u Evropi direktan je odraz strategije ''iznenadnih poteza'' koju SAD konstantno sprovode poslednjih godina na međunarodnoj sceni. Žele da nas uvuku u trku u naoružanju kao što se dešavalo u vreme Sovjetskog Saveza. Neće uspeti. Ne sumnjam da će naša zemlja moći da osigura bežbednost - rekao je Klincevič.\nAmerički predsednik Donald Tramp rekao je da će se SAD povući iz sporazuma o nuklearnim snagama srednjeg dometa, jer Rusija krši taj sporazum, ali nije ponudio nijedan primer tog kršenja.


Stejt department pozdravio poziv Srbije da se ukrajinska kriza reši diplomatski – DnevniZurnal\nStejt department pozdravio poziv Srbije da se ukrajinska kriza reši diplomatski\nby admin 18/02/2022, 08:42 1.6k Views\nAmerički Stejt department pozdravio je poziv Srbije da se kriza između Ukrajine i Rusije reši diplomatski, uz napomenu da Rusija i Ukrajina nisu iste, već da je Moskva agresor.\nOd zvaničnog Beograda se u nekoliko navrata čulo da se Srbija zalaže za diplomatsko rešavanje krize između Rusije i Ukrajine. To je istaklo i Ministarstvo spoljnih poslova (MSP) u nedavnom saopštenju, uz konstataciju da bi se eventualni sukob negativno odrazio na spoljnu politiku Beograda „imajući u vidu da se radi o nama dva prijateljska i bratska slovenska naroda“, piše Glas Amerike.\nMSP je saopštio i da Srbija nije deo konflikta Rusije i Ukrajine.\n“Pozdravljamo poziv Srbije za diplomatskim rešenjem, i kao što je predsednik Bajden rekao – Rusija treba da odabere diplomatiju kako bi izbegla rat između zemalja koje su toliko istorijski i kulturološki bliske. SAD i NATO, kao i partneri, ulažu mnogo truda da nađu diplomatsko rešenje i ostaju otvoreni za konstruktivnu i ozbiljnu diplomatiju”, rečeno je u Stejt departmentu za Glas Amerike.\nMinistarstvo spoljnih poslova Srbije je takođe preporučilo građanima da ne putuju u Ukrajinu, a onima koji su već tamo da napuste zemlju.\nStejt department podseća i na poruku predsednika SAD Džoa Bajdena građanima Rusije.\n“Vi niste naši neprijatelji. Ne verujem da želite krvav, destruktivan rat protiv Ukrajine, zemlje i naroda sa kojim delite duboke porodične, istorijske i kulturološke veze”.\nTenzije oko Ukrajine i dalje traju. Rusija je u utorak saopštila da počinje povlačenje određenih vojnih jedinica u baze, jer je završen deo vojnih vežbi. Zapadne zemlje i NATO su saopštile da za to nema dokaza na terenu i da Rusija sprema izgovor za napad na Ukrajinu.\nPosle ruske aneksije Krima, Srbija nije priznala Krim kao deo Rusije. Sa druge strane, nije se pridružila ekonomskim sanckijama EU uvedenim Moskvi zbog aneksije Krima i glasala je protiv nekoliko rezolucija UN kojima se konstatuje kršenje ljudskih prava na Krimu ili osuđuje aneksija tog poluostrva.


vlada srbije - YIHR.rs\nPovodom ponovnog otvaranja procesa izmena i dopuna Zakona o slobodnom pristupu informacijama od javnog značaja, Koalicija za slobodu pristupa informacijama podnela je zahtev Ministarstvu državne uprave i lokalne samouprave za dostavljanje svih informacija o ovom procesu, uključujući i plan rada radne grupe.\nĐurić: Zakon o slobodnom pristupu informacijama se krišom prepravlja\nZakon o slobodnom pristupu informacijama od javnog značaja, koji obezbeđuje transparentnost institucija i državnih organa, sada se krišom prepravlja, kaže za N1 Ivan Đurić iz Inicijative mladih za ljudska prava.\nKoalicija za pristup pravdi zahteva od vlade Republike Srbije da bez odlaganja ukloni brojne nedostatke u radu na izmeni i dopuni Zakona o slobodnom pristupu informacijama od javnog značaja (ZSPIJZ), i to tako što će obezbediti da rad na Zakonu preuzme nadležno ministarstvo za ljudska prava uz ravnopravno učešće stručnjaka, predstavnika medija, udruženja i dr, u skladu sa Zakonom o planskom sistemu.\nOrganizacije civilnog društva i mediji zahtevaju od Uprave za sprečavanje pranja novca i finansiranja terorizma da se u što kraćem roku izjasni o nalazima Radne grupe za finansijsku akciju (FATF), da je u slučaju “Spisak” proverom 57 organizacija i pojedinaca iz medija i civilnog sektora bez odgovarajućeg pravnog osnova prekoračila svoja ovlašćenja i postupila suprotno preporukama i standardima ovog međunarodnog tela. Takođe, pozivamo ovaj organ da preduzme konkretne korake da sanira štetu koja je nastala organizacijama i pojedincima koji su neprimereno targetirani.\nInicijativa mladih za ljudska prava našla se na spisku Uprave za sprečavanje pranja novca Ministarstva finansija, na kome se nalaze još 20 lica i 37 organizacija od kojih se zahteva uvid u sve transakcije od 1.1.19. Smatramo da je ovakav zahtev zloupotreba institucija i opasan pokušaj daljeg urušavanja vladavine prava u Srbiji. Zbog toga zajedno sa potpisnicima ovog saopštenja zahtevamo da se predoče osnovi sumnje zbog kojih su naložili vanredno prikupljanje informacija o organizacijama, medijima i pojedincima od strane poslovnih banaka.


Vucic saziva hitnu sednicu: Hrvatska da omogući saobraćaj, u suprotnom kontramere | DNEVNE\nVucic saziva hitnu sednicu: Hrvatska da omogući saobraćaj, u suprotnom kontramere\nBEOGRAD – Premijer Srbije Aleksandar Vučić zatražio je od hrvatskih vlasti da povuku odluku o zaustavljanju teretnog saobraćaja.\nU suprotnom, kako je upozorio na vanrednoj konferenciji za štampu, Srbija će preduzeti pravne mere, a ako to ne da rezultat – povući će i kontramere.\nHrvatska se zaustavljanjem teretnog saobraćaja ponaša neodgovorno, a, ukoliko to bude potrajalo, moraćemo da uvedemo kontramere, koje će više pogoditi Hrvatsku od nas, istakao je premijer Vučić. On je rekao da je zaustavljanje teretnog saobraćaja od strane Hrvatske veoma ozbiljno pitanje, i da se Hrvatska ponaša, najblaže rečeno, neodgovorno.\n„Molim hrvatske vlasti, ne zato što smo slabi, a oni mnogo jaki, već kao komšije, prijatelje, članicu EU, da povuku svoje neodgovorne odluke koje ni sami ne znaju na čemu su zasnovane. U protivnom, zbog kršenja brojnih bilateralnih i međunarodnih sporazuma bićemo prinuđeni da pravnim putem tražimo zaštitu za svoju zemlju“, naglasio je premijer.\nOn je kazao da, ako se to ne dogodi u najkraćem roku, Srbija planira da uvede i kontramere.\n„One će pogoditi daleko više njihovu državu, nego što njihove mere pogađaju našu državu“, istakao je Vučić.\nPremijer je kritikovao hrvatske vlasti zato što se četiri, pet dana suočavaju sa talasom migranata, a već svakodnevno iz te zemlje dolaze neodgovorne odluke i izjave.\nNaša zemlja, kako je podsetio, suočena je više meseci sa talasom izbeglica, a nismo davali neodgovorne izjave, niti ikada zaustavljali saobraćaj.\n„Mi puštamo sve kamione koji dolaze iz Hrvatske, a oni ne puštaju nijedan iz iz Srbije u Hrvatsku. Naše strpljenje neće trajati do veka“, poručio je on. Vučić je zamolio EU da uozbilji i upozori svoju članicu da se ne ponaša tako, jer to nije samo antievrpsko ponašanje, već je protiv svakih civilizacijskih normi.\nPrema njegovim rečima Mađari su bili pošteni i zatvorili su obe strane, tako da su i oni trpeli štetu. „Šta misle da mi puštamo sve, a oni se ne javljaju čak ni na telefon i ne objašnjavaju o čemu je reč. Jer mislite da smo impresionirani Hrvatskom i njenoj moći i snagom“, istakao je Vučić rekavši da Srbija mora da zaštiti svoje državne interese.\nNeće moći sav teret krize da se prebaci na Srbiju\nOni koji su ikinuli Šengen i Dablin, sada bi sav teret izbegličke krize da prebace na Srbiju, rekao je premijer Aleksandar Vučić povodom saopštenja iz Evropske komisije.\nOn nije hteo detaljnije da komentariše izjavu portparolke EK nataše Berto, ali je poručio:\n“Srbija nije ugrožena”.\nPremijer je novinare zapitao ko je portparolka Nataša Berto, a portparolki je uputio pitanje – da li je to “sama smislila ili joj je neko rekao”.\n“Čini mi se da je sama smislila, teško da je tako nešto glupo mogla sama da smisli”, kazao je Vučić na konferenciji za novinare.\nBerto je ranije danas u Briselu kazala da ugovori o readmisiji, koje je Srbija zaključila sa EU, daju pravo članicama da vrate ne samo građane Srbije kojima je odbijen zahtev za azil, nego i građane trećih država.\n“Ugovori o readmisiji obično sadrže i klauzulu o državljanima trećih zemalja, što se odnosi i na lica u tranzitu”, navela je portparolka.


Kancelarija za mlade i saradnju sa udruženjima Grada Beograda-ITkonekt - najveći online IT događaj u regionu Poslovi u IT-ju, IT konferencija, networking, zabava\nITkonekt - najveći online IT događaj u regionu Poslovi u IT-ju, IT konferencija, networking, zabava\nNajbolje IT kompanije, organizacije, startupovi i gejming studiji iz regiona, okupiće se na online ITkonektu (online.it-konekt.com), koji se održava od 31.marta do 2. aprila. Ovo je prvi regionalni sajam zapošljavanja, specijalizovan isključivo za IT industriju.\nPrijave su već počele, a svi zainteresovani se mogu besplatno registrovati na online.it-konekt.com i tako osigurati svoje mesto na ovom regionalnom IT događaju. Više informacija o događaju može se videti na www.it-konekt.com.\nNa posebno prilagođenoj virtuelnoj platformi, posetioci će moći da “prošetaju” kroz četiri virtuelna sprata i pronađu puno zanimljivih sadržaja. Na Job floor spratu će posetioci moći da naprave virtuelnu turu kroz najbolje IT kompanije u regionu i vide koje nove poslove oni nude i kako izgleda raditi kod njih.\nNa Gaming flooru će da isprobaju nove igrice i da se dobro zabave, a na Startup flooru da se upoznaju sa nekim novim idejama i projektima u IT-ju, kao i da ostvare mnogo novih kontakata. Na EDU flooru će se predstaviti edukativne ustanove i IT organizacije.\nOsim toga, posetioci će moći da zavire u virtuelnu salu i prate online konferenciju, gde če se uživo uključivati IT stručnjaci iz celog sveta. Oni će moći da čuju šta kažu stručnjaci iz Amerike, Izraela, Irske i sl., ali i korisna predavanja stručnjaka sa regionalne IT scene.\nNeke od IT kompanija koje će učestvovati su: ComTrade, Prodyna, enjoy.ing, Nanobit, Spark, efront, Teletrader itd. Glavni edu partner je Admin Training Center ATC.\nITkonekt je zajednica IT stručnjaka, koja svakim danom postaje sve veća. Ovde su okupljeni studenti tehničkih i IT nauka, zatim juniori u IT-ju, ali i iskusni seniori i menadžeri velikih IT projekata. Cilj ITkonekta je da napravi jednu veliku regionalnu IT zajednicu, koja će osnažiti IT sektor u regionu i umrežiti IT kompanije, organizacije, gejming scenu, starupove i IT stručnjake u celom regionu.\nIT sektor je jedna od najbrže rastućih grana naše ekonomije, a izvoz softvera kojim se bave brojne IT kompanije u Srbiji raste u proseku za petinu godišnje, i donosi veliki profit. Broj novih radnih mesta se povećava i nude se odlični uslovi za rad, a IT kompanije u regionu imaju potrebu pronalaska kvalitetnog kadra. Cilj ITkonekta je da poveže poslodavce, sa kadrovima koji su im neophodni.\nDa podsetimo, prijave za događaj su u toku, a besplatna registracija je na online.it-konekt.com.\nHumanitarno Stand up veče na Fakultetu organizacionih nauka


13. maj 2008. | 19:18 | Izvor: Beta\nSlovenačka štampa o izborima u Srbiji\nSlovenački listovi Delo i Dnevnik posvećuju izuzetnu pažnju proteklim vanrednim parlamentarnim izborima u Srbiji. Centralni slovenački dnevnik Delo tim povodom objavljuje dva komentara i celu stranicu velikog formata posvećenu analizi izbora i sudbini formiranja nove vlade za šta smatra da će presudnu ulogu odigrati socijalisti.\n"Prvi dan nakon izbora je, naravno, još veoma teško oceniti kako će se razvijati politička situacija u Srbiji", piše Delo u komentaru na naslovnoj stranici, i dodaje da je "dovoljno veliko bilo već iznenađenje zbog pobede proevropskih snaga".\n"Uskoro će biti prilično jasno šta taj 'proevropski pohod' može doneti u odnose u široj okolini", konstatuje komentator, koji se u nastavku, pre svega, bavi slovenačko-srpskim odnosima.\n"Slovenija sa tom državom (Srbijom) ima tradicionalno prilično tesne kontakte", ako se oduzme "nekoliko godina nakon slovenačkog osamostaljenja kada su ti odnosi bili više ili manje hladni, a ponekad su bili takvi da nisu omogućili posebnu toplinu".\nSituacija u odnosima se popravila nakon završetka ratova na nekada jugoslvenskom tlu, i kada su se prilike "svugde dovoljno normalizovale da su uskoro dopustile tesnije kontakte čak između nekada neprijateljskih država, posebno u privredi".\nDelo smatra da "novi politički prelom u toj državi, zbog većeg proevropejstva, u koliko ono bude pobedilo u konačnom formiranju srpske vlade, može biti dobrodošao i u međusbnim odnosima", a "za početak bi bilo dobro ukloniti i poneku zamerku na naš račun".\nList se pita "da li još može biti produktivno i dalje zamerati što je Slovenija kao jedna od oko 40 država priznala Kosovo" i zaključuje da će "i Srbija, pre ili kasnije, morati da prizna da neke stvari treba početi ispočetka i drugačije, bez obzira na to ko je vodi".\nU komentaru "Novi srpski rebus", Delo se bavi kombinatorikom oko sastava nove vlade, u kojoj prioritet daje odluci socijalista da li će se prikloniti Tadiću ili Koštunici.\nKomentaor smatra da bi odlučujuću ulogu mogla odigrati i međunarodna zajednica, pod uslovom da ne daje "nejasna" obećanja, i da Srbiju "ne ošteti ni za jednu pogodnost koju nudi drugima i da joj ne suzava tako put, koji vodi u evropsko društvo".\n"Tada bi Srbija mogla to izvesti onako kako su to pre izvesnog vremena izvele sve druge države, i kako je bila i osnovana Evropska unija (EU)", zaključuje Delo.


Ugovor podrške za nastavak izgradnje Crkve „Sv. Luke Evanđeliste“ na Alipašinom Polju, C- faza danas su u prostorijama Općine Novi Grad Sarajevo potpisali Aner Šuman, vršilac dužnosti Općinskog načelnika i Anto Jelić, župnik Vrhbosanske Nadbiskupije Sarajevo u vrijednosti od 55.000 KM .\n„ U Budžetu Općine Novi Grad Sarajevo za 2012. godinu predviđena su sredstva u iznosu od 200.000 KM za finansiranje projekata crkava i vjerskih zajednica koje djeluju na području općine. Cilj podrške je zadovoljavanje vjerskih potreba u skladu sa tradicionalnim vrijednostima, prije svega u podršci kod rekonstrukcije, obnove i zaštite vjerskih objekata“, rekao je Aner Šuman.\n„ Od 2007. godine kad smo počeli gradnju ove crkve imao sam dobru saradnju sa Općinom Novi Grad Sarajevo, izgradnja objekta puno košta i nije ga lako sagraditi bez pomoći drugih. Do sada je urađen dobr dio posla, ali je potrebno još sredstava za unutrašnje radove, te će ova sredstva dobro doći i hvala predstavnicima Općine na dosadašnjoj saradnji“, kazao je Župnik Anto Jelić.\nMinistar financija i trezora Vjekoslav Bevanda smatra da odluka o izdvajanju sredstava za održavanje općih izbora o kojoj se...


Tači prekinuo trojni sastanak nezadovoljan ponudom | BN\nTači prekinuo trojni sastanak nezadovoljan ponudom\nKosovski premijer Hašim Tači prekinuo je danas nešto posle 16 časova trojne pregovore u Briselu nezadovoljan ponudom koju je iznela visoka predsedstavnica EU Ketrin Ešton, nezvanično saznaje Tanjug.\nRepublika Srpska 17.04.2013 | 16:30\nKosovski premijer Hašim Tači prekinuo je danas nešto posle 16 časova trojne pregovore u Briselu nezadovoljan ponudom koju je iznela visoka predsedstavnica EU Ketrin Ešton, nezvanično saznaje Tanjug. U toku je pauza.Direktni razgovori delegacija Beograda i Prištine sa Eštonovom počeli su oko 15.45. Prethodno je održana nekoliko rundi odvojenih razgovora Ketrin Ešton sa delegacijama dve strane, počev od 10 sati pre podne. Prema izvoru bliskom našoj delegaciji, na pregovarački sto izneta je nešto bolja ponuda od one koju je Beograd, u prethodnoj, osmoj rundi dijaloga, odbio kao neprihvatljivu. Beograd insistira na određenim rešenjima za nadležnosti srpskih opština u oblasti pravosuđa i policije i na tome da na severu Kosova i Metohije ne budu prisutne kosovske bezbednosne snage. Odvojene konsultacije Eštonove sa delegacijama počele su pre podne, oko 10 sati. Eštonova se najpre sastala sa delegacijom Prištine, potom sa predstavnicima Beograda, pa je usledio drugi krug konsultacija sa Beogradom, pa sa Prištinom. Prema izvoru bliskom našoj delegaciji, na pregovarački sto izneta je nešto bolja ponuda od one koju je Beograd, u prethodnoj, osmoj rundi dijaloga, odbio kao neprihvatljivu. Beograd insistira na određenim rešenjima za nadležnosti srpskih opština u oblasti pravosuđa i policije i na tome da na severu Kosova i Metohije ne budu prisutne kosovske bezbednosne snage. Isti izvor navodi da su razgovori teški i da je teško proceniti ishod današnjih pregovora. Član srpske delegacije Aleksandar Vulin, izjavio je za Tanjug uoči trilateralnog sastanka da Srbija očekuje znatno bolju ponudu. Vulin je izjavio da je pregovarački tim bio u pravu što tokom prošle runde nije prihvatio predlog sporazuma o severu Kosova i da sada očekuje bolju ponudu. "Mogu sa sigurnošću da kažem da je odluka da se odbije predlog bila potpuno ispravna", rekao je Vulin neposredno uoči početka trilateralnog sastanka. On je rekao da je nakon bilateralnog sastanka beogradskog tima sa Ketrin Ešton jasno da se može očekivati znatno povoljnija ponuda od one koja je ranije ovog meseca bila predložena. "Da li će to biti dovoljno da se postigne sporazum - tek treba da vidimo", rekao je šef Kancelarije za Kosovo vlade Srbije. On se osvrnuo na sinoćnu izjavu šefa prištinske delegacije, kosovskog premijera Hašima Tačija, da Priština ostaje pri stavu da buduća zajednica srpskih opština na Kosovu ne treba da ima izvršna i zakonodavna ovlašćenja. "To će ipak morati i nama da kaže", rekao je Vulin i zaključio da takve izjave ne doprinose uspehu dijaloga. Maja Kocijančič, portparolka Ketrin Ešton, izjavila je uoči početka devete runde dijaloga Beograda i Prištine u Briselu da se očekuje da danas bude postignut sporazum o severu Kosova. "Učinićemo sve da do dogovora dođe", rekla je Kocijančič novinarima u sedištu Evropske komisije. Ona je potvrdila da će Ešton u ponedeljak, 22. aprila šefovima diplomatija zemalja članica podneti izveštaj o ishodu dijaloga, od čega zavisi da li će Srbija u junu dobiti datum za pregovore o pridruživanju EU. "U interesu je obe strane da do sporazuma dođe", rekla je Kocijančič i dodala da je neophodno da se i Beograd i Priština slože oko rešenja za sever Kosova. Švedski ministar spoljnih poslova Karl Bilt pozvao je danas dve strane da postignu sporazum o normalizaciji odnosa koji je uslov Evropske unije za nastavak njihovih evrointergracija. Bilt je u Zagrebu, na konferenciji o proširenju EU organizovanoj povodom posete švedskog kralja Gustava Hrvatskoj, rekao da srpski i kosovski premijer ne moraju da reše sva pitanja, ali da je sporazum o statusu srpskih opština na severu Kosova ključan za početak pregovora sa Briselom. Hrvatska agencija HINA prenela je i da je švedski šef diplomatije kazao da bi EU trebalo 2014. da otvori pristupne pregovore sa svim zemljama jugoistočne Evrope, jer u suprotnom "preti opasnost izbijanja socijalnih i političkih napetosti kakvih je bilo u prošlosti". Tači je po dolasku u Brisel rekao da je došao sa "najboljom namerom da postigne sporazum Srbije i Kosova", jer smatra da je vreme da "vekovni sukob ostane iza nas". "Ovaj sporazum značio bi dobrosusedske odnose i evroatlantsku budućnost za dve zemlje i narode naših zemalja", rekao je Tači. Prema njegovim rečima, sporazum ne bi bio samo u interesu Kosova već i u interesu Srbije i Evropske unije i išao bi u prilog miru i stabilnosti u regionu. "Nadam se da će Srbija raditi zajedno sa nama kako bismo postigli taj dogovor. Mi želimo da ostavimo iza sebe prošlost i krenemo ka dobrosusedskim odnosima i miru. Imali smo vekovni sukob i vreme je da to ostane iza nas i da krenemo ka miru," rekao je Tači. Uoči hitno sazvanog sastanka u Briselu vlasti u Beogradu obavestile su evropsku administraciju koji je dovoljan razlog i uslov za prihvatanje sporazuma s Prištinom, dok je u očekivanju rezultata dijaloga, Evropska komisija odlučila u utorak da odloži izveštaj o napretku Srbije, a neizvesna je i rasprava na istu temu u Evropskom parlamentu u Strazburu. Dačić je uoči razgovora u Briselu izjavio da je proteklih dana definisano nekoliko pitanja za koja Beograd smatra da je nepohodno da budu sadržana u dogovoru da bi srpska strana mogla da prihvati taj dokument, a Tači da je u Brisel došao sa "najboljom namerom da postigne sporazum Srbije i Kosova", jer smatra da je vreme da "vekovni sukob ostane iza nas". Predstojeća runda je, kako je nezvanično poručeno iz Brisela, poslednja šansa da se ispuni uslov Evropskog saveta da Srbija dobije datum za početak pregovora o pridruživanju EU u junu. Savet je u decembru prošle godine uslovio datum "vidljivim i održivim napretkom" u odnosima Beograda i Prištine. U delegaciji Beograda su, uz premijera Ivicu Dačića i prvog potpredsednika vlade Aleksandra Vučića, i potpredsednica Vlade zadužena za evropske integracije Suzana Grubješić, savetnik predsednika Srbije Marko Đurić i direktor Kancelarije za Kosovo i Metohiju Aleksandar Vulin.\nStvar je u tome da u tim opstinam je nagomilano toliko oruzja koje je doslo iz Srbije da Srbija ne zna sta sada uciniti.Da se to ne bi otkrilo trazi se nacin da se to oruzje nekako vrati u Srbiju.To je glavni problem da se trazi uspostava policije da bi se to nekako pokrilo.


Zamrznut bankovni račun nobelovke Shirin Ebadi - Klix.ba\nZamrznut bankovni račun nobelovke Shirin Ebadi\n29.11.2009. u 15:46\nIran je na "ilegalan" način zamrznuo bankovni račun advokatice Shirin Ebadi, dobitnice Nobelove nagrade za mir 2003., kako bi izvršio pritisak na advokaticu, branitejicu ljudskih prava i oštru kritičarku islamskog režima, objavio je jedan od njenih kolega. - Suma dodijeljena na ime njene nagrade, položene na njen bankovni račun, korišten je za pomoć političkim zatvorenicima i njihovim porodicama, kazao je Mohammad Al- Dadkhah, član i osnivač Centra za odbranu ljudskih prava Shirin Ebadi, javio je AFP.\n- Vlasti su blokirale bankovni račun i ne dozvoljavaju da se novac podiže,kazao je advokat Dadkhah.\nIranske vlasti oduzele su joj također odlikovanje i diplomu Nobelove nagrade, koje su bile čuvane u bankarskom sefu, objavila je norveška vlada u četvrtak, precizirajući da je iranski predstavnik pozvan u Oslo kako bi mu se dostavila protestna nota.\n- Šokirani smo i osuđujemo takve akcije, izjavio je norveški ministar vanjskih poslova Jonas Gahr Stoere.\nShirin Ebadi napustila je Iran pred sami reizbor ultrakonzervativnog predsjednika Ahmadinejada 12. juna.\nOtada, advokatica traži od međunarodne zajednice da djeluje protiv "kršenja ljudskih prava koje iranske vlasti redovno čine nakon izbora".


Održano "Veče prijatelja KK Radnik" /VIDEO/ - NTV Arena\nGradonačelnik LJubiša Petrović, predsjednik Skupštine Aleksandar Đurđević i predsjednik Košarkaškog kluba „Radnik“ Mladen Petrović sinoć su organizovali donatorsko veče „Veče prijatelja KK Radnik“ povodom 60 godina od osnivanja kluba i plasmana na viši nivo takmičenja. Cilj je da se prikupljenim donacijama pomogne dalje takmičenje KK “Radnik” u Premijer ligi BiH.\nKK Radnik, uprkos pandemiji korona virusa, prošle godine je bilježio vrhunske rezultate. Osvojena je Prva liga RS. i ostvaren plasman u najjaci rang takmičenja, Premijer ligu BIH. Sa ozbiljnim rezultatima uvijek dolazi potreba za većim ulaganjima i tim povodom, Radnik je organizovao donatorsko veče pod nazivom Veče prijatelja KK Radnik.\nGrad Bijeljina je opredijeljen da zajedno sa svim ljubiteljima sporta doprinese jačanju svih sportskih klubova, a posebno onih koji bilježe konstantne uspjehe, istakao je gradonačelnik Ljubiša Petrović.\nTags: donatrosko vece, kk radnik, kosarka, sport


U Vršcu počinje realizacija projekta "Inovacija poljoprivrede za obezbeđivanje rasta i zapošljavanja u prekograničnom regionu - Agrinno"\nPredstavnici vršačke Poljoprivredne škole prisustvovali su prvom radnom sastanku povodom implemntacije projekta pod nazivom "Inovacija poljoprivrede za obezbeđivanje rasta i zapošljavanja u prekograničnom regionu - Agrinno".\nOsim Vrščana, sastanku koji je održan u Klubu poslanika Skupštine AP Vojvodine, prisustvovali su i predstavnici Pokrajinskog sekretarijata za poljoprivredu, Kancelarije za evropske integracije, Fonda Evropski poslovi, Instituta za ratarstvo i povrtarstvo, i Poljoprivrednih škola Futoga i Rume.\nU ime vršačke Poljoprivredne škole na sastanku su bili Srđan Kliska, direktor škole i Ivan Stanić, nastavnik voćarstva i vinogradarstva i predsednik AGRINNO udruženja iz Vršca.\nSastanak je imao za cilj dogovor oko preuzimanja opreme u vidu ,,pametnog plastenika,, i računarske opreme za kontrolu parametara u plasteniku, sadržaja i tempa seminara iz plasteničarske proizvodnje i drugih tema vezanih za projekat.\nPrvi seminari u Poljoprivrednoj školi "Vršac" počeće novembra 2018. godine i trajaće do aprila 2019. godine.\nSeminare će držati eminentni i u Svetu priznati stručnjaci Instituta za ratarstvo i povrtarstvo u Novom Sadu. Seminare će pratiti i praktična primena u savremenim pametnim plastenicima koji će biti postavljeni u sve tri škole Vojvodine, pri kojima su osnovana AGRINNO udrženja.\nTeme seminara biće šarolike i zanimljive i obuhvataće teme poput: značaja kvaliteta zemljišta za povrtarske kulture, štetnih i korisnih insekata, plodoreda, tipova zaštićenog prostora, preventivnim merama zaštite biljaka, sortimentom, gajenjem i čuvanjem povrća.\nOvim putem želimo da pozovemo i sve zainteresovane građane a koji još uvek nisu članovi AGRINNO udruženja, da se prijave u Poljoprivrednoj školi "Vršac" za slušanje ovih seminara koji će biti potpuno besplatni i obuhvataće praktične radove u savremenim plastenicima.\nBroj polaznika biće ograničen, a najzainteresovaniji imaće priliku da u okviru projekta, potpuno besplatno, otputuju na dodatne seminare i praktičnu obuku u Mađarsku.\napr 18, 2019 2213 Vesti\napr 04, 2019 853 Vesti\napr 19, 2019 658 Vesti\napr 13, 2019 608 Sportske vesti


Bankar.me , RTCG\nZainteresovani za gradnju na Žabljaku\nKonstatujući da u Crnoj Gori do sada nije bilo direktnih kineskih investicija, da su kineske kompanije prisutne kao izvođači radova na kapitalnom projektu auto puta, premijer Marković je pozdravio interesovanje i nameru investiranja u turizam. On je dodao da će Vlada stvoriti pravne pretpostavke kako bi namera te kompanije da gradi hotel na Žabljaku mogla da se realizuje.\n"Grupacija je investirala u hotele u Japanu, Norveškoj, Švajcarskoj, a u svom vlasništvu imaju veliki broj turističkih agencija širom Evrope", navodi se u saopštenju. Kako je kazao Feng, u Crnu Goru godišnje dođe 40-50.000 kineskih turista, a očekivanje je da se taj broj u narednih pet godina učetvorostruči.\n"Program moje Vlade usmeren je pre svega na Sever koji je danas veliko gradilište. Kroz Kapitalni budžet jako puno ulažemo u ukupnu infrastrukturu – putnu, energetsku, komunalnu, socijalnu", kazao je Marković.\nNa sastanku je razgovarano i o mogućnostima za ulaganje u druge sektore, pre svega energetiku, u projekte vezane za obnovljive izvore energije, i poljoprivredu. Sagovornici su značajnim i pozitivnim ocenili dobre međudržavne odnose Crne Gore i NR Kine.


NATO ocenjuje veštine srpskih jedinica za učešće u mirovnim misijama\nNaslovna / NOVOSTI / Arhiva vesti / 2017 / NATO ocenjuje veštine srpskih jedinica za učešće u mirovnim misijama\nDvonedeljna vežba evaluatora NATO-a i pripadnika Vojske Srbije završena je danas na poligonu "Borovac" kod Bujanovca. Cilj vežbe bio je da se stekne uvid u nivo gotovosti i interoperabilnosti srpskih snaga za učešće u multinacionalnim misijama i operacijama u skladu sa standardima NATO-a.\nViše of 60 evaluatora iz različitih komandi NATO-a, uključujući Komandu združenih snaga u Napulju (Italija), Komandu kopnenih snaga u Izmiru (Turska) i Komandu združenih snaga u Brunsumu (Holandija), kao i predstavnici zemlja članica Alijanse i partnera poput Srbije, Kanade, Francuske, Nemačke, Crne Gore, Sjedinjenih Država i Austrije, ocenjivali su gotovost i interoperabilnost više od 250 pripadnika Vojske Srbije. Među deklarisanim srpskim snagama našle su se inženjerska i pešadijska četa, kao i vodovi vojne policije i atomsko-hemijsko-biološke odbrane.\nTokom dvonedeljne vežbe tim za ocenjivanje su predvodili potpukovnici Benoa Estuar i Iv-Mari Dena (Vojska Francuske) iz Komande združenih snaga u Napulju. "Srpske jedinice su bile dobro organizovane i pripremljene, a pokazale su visoku motivaciju i profesionalizam", rekao je potpukovnik Estuar.\nTokom ocenjivanja primenjen je program NATO-a Koncept operativnih sposobnosti koji je osmišljen da unapredi sposobnosti snaga partnera Alijanse da operišu zajedno. Srbija koristi ovaj mehanizam od 2011. godine kako bi omogućila svojim jedinicama da usvoje vojne standarde NATO-a i tako učestvuju u mirovnim misijama Ujedinjenih nacija i Evropske unije.


Leskovački vatrogasci ugasili 927 požara, dejstvovali i na planinama van Jablaničkog okruga | Sindikat vatrogasaca Srbije\nLeskovački vatrogasci ugasili 927 požara, dejstvovali i na planinama van Jablaničkog okruga\nAutor: M. Ivanović: » 07.11.2019. u 11:46 » juGmedia\nVatrogasci-spasioci Vatrogasno-spasilačke jedinice iz Leskovca od početka ove godine imali su 1.031 intervenciju, od čega je najveći broj intervencija bio na gašenju požara, čak 927 požara. U isto vreme, vatrogasci su spasili živote 5 osoba od kojih je jedna bila lakše povređena, potvrđeno je danas juGmedii, u danu kada se obeležava Dan zaštite od požara.\nU cilju bržeg i efikacijeg odgovora na vanredne događaje, naročito požare na otvorenom prostoru, pripadnici Vatrogasno-spasilačke jedinice iz Leskovca sadejstvovali su na gašenju požara i u Ćupriji, na Suvoj planini, na Staroj planini, u Vranju i na Čemerniku.\nInače, pripadnici vatrogasno-spasilačkih jedinica Sektora za vanredne situacije obeležavaju Dan zaštite od požara, 7. novembar, nizom aktivnosti, kroz edukativne skupove i pokazne vežbe širom Republike Srbije kako bi upoznali decu i odrasle sa načinom postupanja u slučaju opasnosti.\n“Pored redovnih aktivnosti, pripadnici vatrogasno-spasilačkih jedinica posebnu pažnju posvećuju edukaciji najmlađih i realizuju niz aktivnosti, kao što su „Vatrogasac u školi“, „Policajac u zajednici“ i „Osnovi bezbednosti dece“. Podučavanje dece o rizicima od požara, drugih elementarnih nepogoda i katastrofa je od velikog značaja za njihovo razvijanje svesti i bolje razumevanje okoline u kojoj žive.\nPripadnici vatrogasno-spasilačkih jedinica svakodnevno pokazuju nesebičnost, požrtvovanost i solidarnost, a njihova profesionalnost se ogleda u stručnom i kvalitetnom odnosu prema radu”, navodi se u saoptenju MUP Srbije.


Pokretač “Breksita” priznao da je prevario birače\n25.06.2016. / 7:07\nLONDON, Lider desničarske partije UKIP i jedan od pokretača “Breksita” Najdžel Faraž rekao je da ne može da ispuni jedno od glavnih obećanja tokom kampanje da će 350 miliona funti, koliko Britanija sedmično šalje u EU, prusmjeriti u britansko zdravstvo u slučaju odlaska iz bloka.\nGostujući u emisiji “Dobro jutro, Britanijo”, Faraž je rekao da to ne može da garantuje, nakon što ga je voditeljka podsjetila da je veliki dio od 17 miliona glasača odabrao izlaz iz Unije, upravo zbog tog obećanja.\n“To je bila greška, nismo smjeli to da kažemo”, rekao je Faraž, pravdajući se on lično to nikada nije izgovorio.\nAktivisti desničarske partije UKIP neprestano su isticali u kampanji da Velika Britanija sedmično šalje 350 miliona funti Briselu, te da će, ukoliko dođe do “Breksita”, taj novac biti usmjeren u britansko zdravstvo. Nezavisne novine\nTagovi: biracinejdzel farazprevaravazno


Profil kompanijeCurrently selected\nPočetna stranica > Profil kompanije\nGRADIVO O KOMPANIJI\nProfil preduzeća \nProfil preduzeća (tisak) \nZnak i logotip kompanije \nZnak kompanije  \nIBE, d.d., svetovanje, projektiranje in inženiring je najveće nezavisno inženjersko-konzultantsko privredno društvo u Sloveniji sa oko 160 zaposlenih. Poslujemo u oblastima energetike, industrije, javnih zgrada, infrastrukture i zaštite okoliša kako na domaćem tako i na stranim tržištima.\nS aspekta strukture kapitala, IBE je dioničko društvo u većinskom vlasništvu zaposlenih. Tehnička i organizaciona znanja, stečena tokom više od 68 godina rada, predstavljaju čvrste temelje koji omogućavaju našim stručnjacima da uspješno obavljaju složene inženjerske zadatke.\nPreduzeće IBE registrirano je za pružanje usluga projektiranja, tehničkog i poslovnog konzaltinga te građenja objekata. Kao nosilac certifikata kvaliteta ISO 9001 puno pažnje posvećujemo kvalitetu svojih usluga.\nStečene reference i ugled stručnjaka doprinijeli su tome da je preduzeće IBE danas aktivan član brojnih domaćih i međunarodnih strukovnih organizacija.


eksploziv - Dnevni list Danas\nPočetna » eksploziv\nPripadnici Ministarstva unutrašnjih poslova (MUP) u Smederevu uhapsili su A. Đ. (33), zbog sumnje da je izvršio krivično delo nedozvoljena proizvodnja, držanje, nošenje i promet oružja i eksplozivnih materija.\nZbog postojanja osnova sumnje da je izvršio krivično delo nedozvoljena proizvodnja, držanje, nošenje i promet oružja i eksplozivnih materija pripadnici policije u Boru uhapsili su S. T. (1970) iz Bora.\nPiše: J.B.K 11. 5. 2020.\nDirektor Kancelarije Vlade Srbije za Kosovo Marko Đurić izjavio je danas povodom godišnjice terorističkog napada na autobus „Niš ekspresa“ kod Podujeva 16. februara 2001. godine, da „srpski narod nikada neće zaboraviti mučenike koji su poginuli pre 19 godina“.\nMUP: Zaplenjeno oko 18 kilograma eksploziva na području Bora\nPripadnici Ministarstva unutrašnjih poslova, Službe za borbu protiv organizovanog kriminala, pronašli su i oduzeli na području Bora, oko 18 kilograma industrijskog eksploziva, 87 električnih detonatorskih kapisli i uhapsili D.G. (1967) zbog sumnje da je izvršio krivično delo nedozvoljena proizvodnja, držanje, nošenje i promet oružja i eksplozivnih materija.\nNa Novom Zelandu otkriven paket sa eksplozivom, uhapšena jedna osoba\nDve osobe poginule u Francuskoj pri rukovanju eksplozivom za pokretanje lavina\nDva spasioca skijaškog centra Morijon u francuskom departmanu Gornja Savoja poginuli su u nesreći koja se dogodila dok su rukovali eksplozivom za preventivno pokretanje lavina, saznaje se u planinskoj spasilačkoj službi.\nCrna Gora: Sprečeno ubistvo eksplozivom\nStručnjaci antiterorističke jedinice danas su deaktivirali eksploziv u centru Bara, a iz Uprave policije Crne Gore saopšteno je da su sprečili još jednu planiranu likvidaciju upotrebom improvizovane eksplozivne naprave.


KOHA DITORE: Amerikanci ne podržavaju Thacijevu vojsku – Balkan Breaking News\nTužilaštvo protiv puštanja Mladića na lečenje: Rizik od bekstva se povećao\nAmerički zvaničnici telefonom pozvali Ministarstvo za KSB i izrazili svoju nesaglasnost s Thacijevom inicijativom. To je kasnije potvrđeno u pismu koje je ministar za KSB Haki Demolji uputio kosovskom rukovodstvu, javlja prištinski dnevnik.\nTransformacija Kosovskih snaga sigurnosti, za koju je kosovski predsjednik Hašim Thaci pokrenuo inicijativu, nema međunarodnu podršku, piše prištinski list “Koha ditore”.\nOvaj dnevnik navodi da su američki zvaničnici telefonom pozvali Ministarstvo za KSB i izrazili svoju nesaglasnost s Tačijevom inicijativom. To je kasnije potvrđeno u pismu koje je ministar za KSB Haki Demolji uputio kosovskom rukovodstvu.\nDemolji je rekao da je primio telefonski poziv iz Kancelarije zamjenika pomoćnika američkog ministra odbrane Majkla Karpentera i da mu je rečeno da su SAD zabrinute zbog planova o transformisanju KSB putem izmene sadašnjeg zakona.\nUz to, Demolji je naveo da je ataše za odbranu pri američkoj ambasadi takođe izrazio zabrinutost zbog Tačijevog poteza.\nU Kancelariji EU u Prištini rečeno je prištinskom listu da bi “takvo jedno važno pitanje trebalo rešavati u okviru ustava”.\nU međuvremenu, kosovski premijer Isa Mustafa je na Fejsbuku naveo da buduća vojska Kosova neće biti pod političkim uticajem i da se Demolji, koji je član Mustafine Demokratske lige Kosova (LDK), ne protivi procesu transformacije već da je u pismu kosovskim liderima samo izrazio stavove “kosovskih strateških partnera”.\n“Smatram napade na ministra Demoljija i procurivanje zvaničnih dokumenata u javnost radi političkih efekata neprihvatljivim, neodgovornim i tendencioznim”, zaključio je Mustafa, prenosi danas “Epoka e re”.\nIzetbegović: Raduje me što će biti tu\nDodik Ivaniću: Neprihvatljiva NATO vojna vežba; Ivanić: Dodik pogresno obavešten!\nNEMAČKI MEDIJI BRUJE: SAA stiže u pomoć kurdima, Asadove snage ušle u Afrin (VIDEO)\nFaraž predviđa politički zemljotres\nFOTO/ UBOJSTVO PO NAREDBI TAJNIH SLUŽBI SFRJ:Jugoslavenski agenti osuđeni u Belgiji zbog ubistva iz 1990.: Aktivistu Envera Hadrija ubili dok je čekao na semaforu


Merkelova šalje savetnika u izvidnicu u Vašington - 17.12.2016, Sputnik Srbija\nMerkelova šalje savetnika u izvidnicu u Vašington\nRukovodilac departmana za spoljnopolitičke veze i bezbednosnu politiku nemačke kancelarke Kristof Hojsgen početkom naredne nedelje će krenuti u SAD. Kako piše... 17.12.2016, Sputnik Srbija\n10:43 17.12.2016 (Osveženo: 10:58 17.12.2016)\n© AFP 2022 / Michael KappelerNemačka kancelarka Angela Merkel\nRukovodilac departmana za spoljnopolitičke veze i bezbednosnu politiku nemačke kancelarke Kristof Hojsgen početkom naredne nedelje će krenuti u SAD. Kako piše nedeljnik „Špigl“, pozivajući se na neimenovane izvore, tamo će se sastati sa Majklom Flinom — savetnikom za nacionalnu bezbednost novoizabranog američkog predsednika Donalda Trampa.\nU Nemačkoj je više puta ponovljeno da još uvek ne znaju koji će spoljnopolitički kurs izabrati nova administracija u Vašingtonu. Vlasti u Berlinu su izjavljivale da treba uzeti u obzir realnu politiku Trampa, a ne predizborne izjave. Sada Hejsen, kojeg u Nemačkoj smatraju čovekom od poverenja nemačke kancelarke Angele Merkel, namerava da razgovara sa Majklom Flinom o NATO-u, Rusiji, baltičkim zemljama, piše nemački nedeljnik.\nNemačko rukovodstvo brine da bi novoizabrani predsednik SAD mogao da ukine sankcije Rusiji, čime bi doveo u pitanje konsenzus Zapada o tom pitanju. Osim toga, Hojsgen će se potruditi da razjasni da li Vašington zaista namerava da smanji podršku NATO-u, navodi se u članku.


Glas: Pretnje smrću i uvrede slobodoumnim protivnicima nacionalizma i klerikalizma\nBeta 23. februara 2021. 11:25\nPolitička organizacija „Glas“ upozorila je danas da se vodi „brutalna kampanja pretnji smrću“ i „najprimitivnijih uvreda“ protiv njenih članova i svih slobodoumnih ličnosti koje se protive nacionalizmu i klerikalizmu i zalažu se za sekularnu evropsku Srbiju.\n„Poslednja u nizu je kampanja s pretnjama ubistvom upućenim profesoru Ivanu Videnoviću, u kojoj učestvuju provladini tabloidi, poslanici vladajuće stranke i aktivisti opozicije“, navodi se u saopštenju organizacije „Glas“ čiji je osnivač istoričar i profesor na Filozofskom fakultetu Nikola Samardžić.\nTa organizacija je saopštila da je formirana „neformalna ali principijelna koalicija svih nosilaca vlasti koji su učestvovali u donošenju autoritarnog, antievropskog ustava, u predaji NIS-a Rusiji, koji su s prećutnim odobravanjem posmatrali napade na ambasade SAD i Hrvatske“.\n„Naše je političko i gradjansko pravo da produkciju i premijerno emitovanje na nacionalnoj televiziji u obavezujućem terminu filma Dara iz Jasenovca smatramo ciljanom kampanjom izazivanja novog talasa medjunacionalne netrpeljivosti i mržnje“, navela je ta organizacija.\nUz ocenu da je u toku progon svih koji se protive nastavku sukoba srpskog i hrvatskog naroda koji traje 80 godina, u saopštenju Glas je ocenio da nepoštovanje žrtava nacizma i fašizma, i političku manipulaciju njihovim sudbinama, smatra pokušajem relativizacije odgovornosti Miloševićevog režima za ratnu agresiju i zločine.\n„Naše je pravo da upozorimo domaću i medjunarodnu javnost na porive i posledice ove lične Vučićeve kampanje, koja zloupotrebljava prošlost kako bi uništila našu evropsku budućnost. U osnovi naše evropske budućnosti je pomirenje svih jugoslovenskih naroda i zajednički život bez mržnje i granica. To je i njen najdublji smisao“, navodi se u saopštenju.\nTa organizacija dodala je da je njena obaveza da upozori domaću i medjunarodnu javnost da su „i vlast i dvorska opozicija udruženi u ovom novom pokušaju izazivanja nacionalne netrpeljivosti i mržnje“.\n„Posledice su novo kvarenje odnosa s Hrvatskom i ugrožavanje položaja Srba u Hrvatskoj i Hrvata u Srbiji“, saopštila je organizacija „Glas“.\nVerski analitičar: Vlasti u Srbiji da ne lobiraju protiv…\nViši sud: Predsednik suda i ne poznaje Kokezu, to je…\nU petak u Majdanpeku protest pokreta Jedan od pet miliona


PDP protiv zahtjeva Toplane i poskupljenja struje, mogući i protesti – mojKontakt portal – Radio Televizija Kontakt\nPredsjednik Gradskog odbora PDP-a Banjaluka Zoran Talić rekao je danas da se PDP protivi zahtjevu banjalučke Toplane da uvede dvotarifni sistem naplate potrošačima u vidu fiksnih i varijabilnih troškova, jer bi to još više osiromašilo građane Banjaluke.\n“Ovim, pored isporučene toplotne energije, građanima žele da naplaćuju fiksni trošak, odnosno priključnu snagu koja se ogleda u priključku, te da svim građanima koji su se odjavili sa grijanja naplaćuju vertikalne cijevi koje prolaze kroz njihove stanove”, rekao je Talić na konferenciji za novinare u Banjaluci.\nOn je najavio da će PDP pred Ustavnim sudom Republike Srpske pokrenuti inicijativu za ocjenu ustavnosti takve odluke, jer takva odluka Skupštine grada Banjaluka koju je nametnula Toplana nije u skladu sa Zakonom o zaštiti potrošača i Ustavom Srpske.\nIz PDP-a traže i transparentnu upisnu politiku u vrtiće u gradu Banjaluci.\nOn je rekao da PDP i Savez za promjene neće prihvatiti najavljeno povećanje cijene električne energije u Srpskoj, protiv čega će se boriti svim demokratskim sredstvima, a nije isključena ni mogućnost poziva građana na neposlušnost i ulične proteste.\nTalić je zatražio od Regulatorne komisije za energetiku i vladajuće strukture u Srpskoj da saopšte na osnovu kojih parametara žele da povećaju cijenu električne energije.\nOn je rekao da PDP traži od nadležnih da objave sve one koji su nezakonito trošili električnu energiju, a jačeg su imovinskog stanja, kao i tačne gubitke električne energije u distributivnoj mreži.


SAD nameravaju da stvore fond za razvoj medija u Srbiji! | Vestinet.rs\nPočetna TEMA DANA\tSAD nameravaju da stvore fond za razvoj medija u Srbiji!\nSAD planiraju da u Srbiji stvore investicioni fond za finansiranje lokalnih medija, navodi se u saopštenju koji je objavila Američka agencija za međunarodni razvoj (USAID).\nPrema zvaničnicima ove vladine strukture, podrška medijima u Srbiji je neophodna da bi se ojačala evroatlantska integracija zemlje.\nMeđutim, prema politolozima, „pomoć“ Vašingtona je pokušaj da interveniše u unutrašnje procese države i usmeravavanje njenog političkog puta ka Zapadu.\nPri tome Beograd, ističu analitičari, istovremeno vodi uravnoteženu politiku, razvijajući saradnju i sa evroatlantskom zajednicom i sa Rusijom.\n„Ključna komponenta USAID-ove podrške za medijski investicioni fond biće etički kriterijumi za ulaganje koji će se razvijati u saradnji sa drugim zainteresovanim investitorima kako bi se podržao razvoj profesionalnih medija / informacionih kompanija, proširio javni pristup pouzdanim i objektivnim informacijama i / ili razvila veština kritičkog razmišljanja među građanima“, navode službenici agencije.\n„Samo one publikacije koje podržavaju američke inicijative kvalifikovaće se kao objektivne i dobiti sredstva. Govorimo o mešanju u unutrašnje procese strane države i pokušaju da utiču na njih uz pomoć novca“, prokomentarisao je USAID-ovu inicijativu Olenčenko u razgovoru za RT.\nIdeja o stvaranju fonda razvija se u uskoj saradnji sa već postojećim programom USAID-a za jačanje srpskih medija, osmišljenim za četiri godine – od 2017. do 2021. godine.\nNJegovom primenom trebalo bi da se srpski mediji približe standardima Evropske unije. Ukupno je za program izdvojeno skoro 6,5 miliona dolara.\nProšle godine Vašington je trebao da pokrene još jedan projekat koji će „pomoći“ Srbima da razumeju lokalni medijski pejzaž. Primećeno je da su lokalni mediji bili „prisiljeni“ da distribuišu jeftine i popularne sadržaje kako bi održali svoje postojanje, a da je to uticalo i na političke stavove publike.\nStoga su Sjedinjene Američke Države odlučile da Srbiji obezbede „pouzdane informacije“.\nKroz Agenciju za međunarodni razvoj, SAD takođe sprovode brojne programe za borbu protiv korupcije, promovišu reformu pravosuđa i podržavaju civilno društvo u Srbiji.\nU međuvremenu, Beograd vodi uravnoteženu spoljnu politiku i razvija odnose i sa Zapadom i sa Rusijom.\nPrema rečima šefa srpskog ministarstva spoljnih poslova Ivice Dačića, zemlja teži da se pridruži Evropskoj uniji, ali istovremeno želi da održi partnerstvo sa Moskvom.\n„Naš strateški kurs je da postanemo članica Evropske unije. To je potpuno prirodno i logično, jer države EU čine gotovo dve trećine naše ukupne trgovine, najveće investicije dolaze iz EU, a geografski i kulturno pripadamo ovoj regiji …\nMeđutim, verujemo da naš strateški kurs ne sme biti štetan po saradnju sa drugima, posebno sa Rusijom, koja je naš tradicionalni prijatelj i partner“, rekao je on u intervjuu za TASS.\nPodsetimo da Ruska Federacija i Srbija imaju zajedničke energetske projekte, a gasovod „Turski tok“ će proći kroz teritoriju Srbije.\n„U SAD-u su uvereni da će moći oslabiti Rusiju njenim udaljavanjem od partnera. Prema tome, Srbija nije krajnji cilj, već samo instrument“, zaključio je Vladimir Olenčenko.\nfinansiranje lokalnih medijainvesticioni fondplanirajuSADSRBIJA


F1 /Legendo, držimo ti palčeve: Tačno pet godina od nesreće Michaela Schumachera / Radio Sarajevo\nF1 / Legendo, držimo ti palčeve: Tačno pet godina od nesreće Michaela Schumachera\n29. 12. 2018. u 07:47:00 J. M.\nPočetkom aprila 2014. godine, Schumacherov agent je prijavio da slavni vozač pokazuje "trenutke svijesti" te da je postepeno povučen iz medicinski izazvane kome, uz izvještaje rođaka o "malim ohrabrujućim znakovima" u odnosu na prethodni mjesec.\nU septembru 2014. godine, Schumacher je stigao u svoj dom na dalju rehabilitaciju. Tri mjeseca kasnije objavljeno je da je Schumacher "paraliziran i u invalidskim kolicima", da "ne može govoriti i ima problema sa pamćenjem".\nU video intervjuu objavljenom u maju 2015. godine, Schumacherov menadžer Sabine Kehm je rekla da se njegovo stanje polako poboljšava "s obzirom na ozbiljnost povrede koju je imao".\nU septembru 2016. godine, Felix Damm, advokat Schumachera, rekao je njemačkom sudu da njegov klijent "ne može hodati", kao odgovor na lažne izvještaje iz decembara 2015. u njemačkom listu Die Bunte da bi mogao "prošetati nekoliko koraka".\nTagovi: Michael Schumacher nesreća skijanje Ferrari\nFormula 1 / Posljednja utrka Fernanda Alonsa: Danas se opraštamo od velikog šampiona\nLegendarni sportista / Rođaci Michaela Schumachera o njegovom zdravstvenom stanju\nŠpanija / Bivša zvijezda Barcelone kritikuje dovođenje Pjanića: Objavio i zašto


Novi rekordni istorijski kvartal za Lenovo – Personal magazin\nKompanija Lenovo Group danas je objavila rezultate trećeg fiskalnog kvartala završenog 31. decembra 2012. U svom najboljem kvartalu ikada, kompanija Lenovo je nastavila da prerasta tržište na svim geografskim lokacijama…\nKompanija Lenovo Group danas je objavila rezultate trećeg fiskalnog kvartala završenog 31. decembra 2012. U svom najboljem kvartalu ikada, kompanija Lenovo je nastavila da prerasta tržište na svim geografskim lokacijama sa rekordnim nivoom prodaje, prihoda i dobitka pre oporezivanja. Kompanija Lenovo nastoji da postane vodeći svetski proizvođač računara i globalni lider u proizvodnji PC Plus uređaja, sa još jednim rekordnim kvartalnim nivoom prodaje od 9,4 milijardi američkih dolara, što predstavlja 12 odsto povećanja u odnosu na isti period prethodne godine.\nVeć 13 uzastopnih kvartala, kompanija Lenovo je najbrže rastuća velika računarska kompanija. Kompanija Lenovo je imala i kvartal sa rekordnim prihodom pre oporezivanja od 246 miliona američkih dolara, što pokazuje da je tako rapidan rast ostvaren uz istovremeno povećanje profita.\nDobitak u trećem kvartalu je takođe bio rekordan i iznosio je 205 miliona američkih dolara, što predstavlja porast od 34 odsto u odnosu na prošlu godinu, sa bruto maržom od 11,8 odsto. Bruto dobit u trećem fiskalnom kvartalu porasla je za 15 odsto u odnosu na isti period predhodne godine, na 1,1 milijardu američkih dolara, dok je operativni profit u trećem kvartalu bio 243 miliona američkih dolara, što je za 26 odsto više u odnosu na taj period predhodne godine. Osnovna zarada po akciji za treći kvartal bila je 1,99 američkih centi. Neto rezerve gotovine 31. decembra 2012, bile\nU ovom kvartalu, „napadačkim” načinom poslovanja ostvareno je 50 odsto od ukupnog prihoda kompanije, što predstavlja značajno povećanje u odnosu na period od pre četiri godine, kada je kompanija tek pokrenula strategiju „Zaštiti i napadni“, a prihodi su bili 32 odsto. Dalje, demonstrirajući balans kompanije, njeni prihodi od poslovne jedinice MIDH, koji obuhvataju njeno poslovanje sa smart telefonima, tabletima i smart televizorima , iznosili su rekordnih 11 odsto od ukupnih prihoda u ovom kvartalu, što je za 77 odsto više u odnosu na isti period prethodne godine. I prvi put, poslovanje sa smart telefonima u Kini postalo je profitabilno.\nTokom trećeg kvartala fiskalne godine, isporuke računara kompanije Lenovo širom sveta porasle su za 7,9 odsto, i dostignuto je rekordnih 15,9 odsto * udela na tržištu, čak i uz tržišne probleme koji se ogledaju u tome da se tržište smanjilo za 7,8 odsto u odnosu na prošlu godinu. Ovo je 15. kvartal uzastopno da kompanija raste brže nego industrija kojoj pripada. Kompanija Lenovo stekla je udeo na tržištu na svim teritorijama, u svakoj kategoriji proizvoda i u svakom odgovarajućem segmentu.\nIako poslovna ekspanzija kompanije nastavlja da pokreće većinu njenog uspeha, akcionarima treba napomenuti da je komanija Lenovo završila sa zajedničkim ulaganjem i akvizicijama najavljenim u prethodna dva kvartala, uključujući strateško partnerstvo sa kompanijom EMC, akviziciju kompanije CCE, vodeće PC + kompanije u Brazilu, i akviziciju Stoneware-a, američke kompanije iz oblasti cloud računarstva.\nKompanija Lenovo nedavno je pregrupisala svoj proizvodni razvoj i organizaciju lanca snabdevanja da bi stvorila dve nove grupe: Lenovo poslovnu grupu, koja će se fokusirati na mainstream računare, mobilni internet i digitalne kućne proizvode i Think poslovnu grupu, koji će se fokusirati na brendirane Think proizvode namenjene sofisticiranim potrošačima i preduzećima. Kompanija Lenovo je danas duplo veća i mnogo raznovrsnija nego što je bila kada je postojeća struktura osnovana pre više od četiri godine. Kompanija je danas izgradila jako poslovanje sa potrošečima, mobilnim i rastućim tržištima širom sveta, tako da je promena proaktivno inicirana da bi i dalje bio postizan uspeh na svim ovim poljima, i ostalo ispred zahteva potrošača što podrazumeva preduzimljivost i inovacije.\nNedavno završeni sajam Consumer Electronics Show (CES) u Las Vegasu i dalje pokazuje da inovacija predstavlja značajnu konkurentsku prednost i budući implikator rasta za Lenovo. Kompanija je nagrađena sa rekordnih 50 nagrada na CES-u, uključujući i nekoliko priznanja „Best in Show”. Snažan spektar inovativnih proizvoda, obuhvatajući i i IdeaCentre Horizon – 27-inčni table top računar; ThinkPad Helix – najnoviji konvertibilni računar kompanije Lenovo dizajniran za poslovne profesionalace; i smart telefon K900 pozicionirani su tako da nastave da podstiču nove zahteve kupcaca.\n„Uz strategiju ‘Zaštititi i napadni’, kompanija Lenovo ne samo da je ostvarila rekordan prihod, profit i udeo na globalnom tržištu računara u poslednjem kvartalu, već je i naše poslovanje sa pametnim telefonima i tablet uređajima doživelo hiper rast. Štaviše, naše globalno poslovanje sa tablet uređajima i poslovanje u Kini sa pametnim telefonima postali su profitabilni”, rekao je Yang Yuanqing, predsednik i izvršni direktor Lenovo grupe. „Dok nastavljamo sa PC Plus erom, Lenovo je već postavio čvrste temelje. Naša nova organizacija će obezbediti strukturu koja će podići naše raznovrsne poslove na viši nivo. Mi smo uvereni da možemo ostvariti pobedu kroz diferencijaciju i postati lider u inovacijama u PC Plus eri.”\n•Kompanija Lenovo je u Kini ostvarila konsolidovani prihod od prodaje u iznosu od 4.1 milijarde dolara u trećem fiskalnom kvartalu, što je povećanje od 17 odsto u odnosu na isti kvartal prethodne godine, sa učešćem od 43 odsto u ukupnoj prodaji kompanije širom sveta.\nStrategija PC Plus kompanije Lenovo podstakla je izvanredne performanse u Kini sa 83 odsto rasta MIDH prihoda i 22 odsto prihoda od doprinosa u Kini. Kompanija je napravila važnu prekretnicu sa pametnim telefonima u Kini gde je prvi put ostvarila profit. Kompanija Lenovo je povećala svoj udeo na tržištu računara u Kini, najvećem svetskom tržištu računara, na 36,7 odsto, za 1,4 poena više u odnosu na prošlu godinu. Isporuka računara kompanije Lenovo u Kini porasla je u ovom kvartalu za 2 odsto u odnosu na isti kvartal prošle godine, što je solidan rezultat s obzirom na to da je kinesko tržište računara zabeležilo pad od 2 odsto.\n•U azijsko-pacifičkom / latino-američkom regionu, kompanija Lenovo ostvarila je 11,3 odsto tržišnog učešća u trećem kvartalu, što predstavlja neznatni rast u odnosu na isti kvartal prošle godine. Na tržištu računara koje je opalo za 9 odsto u odnosu na proteklu godinu, kompanija je povećala isporuke računara širom regiona za 4 odsto. Kompanija Lenovo održala je svoju poziciju vodećeg prodavca računara u Japanu. Konsolidovani prihodi od prodaje u celom regionu iznose 1,7 milijardi američkih dolara za 18 odsto ukupne prodaje kompanije Lenovo širom sveta, dok operativna margina nastavlja da bude profitabilna.\n•Kompanija Lenovo u Evropi, Bliskom istoku i Africi povećala je isporuke računara za 25,5 odsto i postala drugi najveći prodavac računara na ovim prostorima, sa 11 odsto udela na tržištu uz povećanje od 3,2 odsto u odnosu na prethodnu godinu. To je prvi kvartal kompanije u kojem je ikada dostignuta druga pozicija u regionu. Ovi uspesi su postignuti uprkos padu isporuka ukupne industrije od 11 odsto u celom regionu. Kompanija je ostvarila konsolidovani prihod od prodaje u trećem kvartalu u iznosu od 2,3 milijarde američkih dolara, što predstavlja rast od 17 odsto u odnosu na prethodnu godinu, i 25 odsto ukupne prodaje kompanije Lenovo širom sveta.\n•Isporuke računara kompanije Lenovo u Severnoj Americi u trećem fiskalnom kvartalu porasle su za 11 odsto u odnosu na isti kvartal prethodne godine, i to na tržištu koje je opalo za oko 7 odsto. Čak i u ovakvom okruženju, kompanija je povećala udeo na tržištu za 1,5 poena koji je sad rekordno visok i iznosi devet procenata. Konsolidovani prihodi od prodaje porasli su za 8 odsto u odnosu na prošlu godinu i iznose 1,3 milijardi američkih dolara u trećem kvartalu, odnosno 14 odsto ukupne prodaje kompanije Lenovo širom sveta. Takođe, prvi put u Severnoj Americi, kompanija Lenovo ostvarila je značajan prodor u segmentu sofisticiranih potrošača, preuzevši veliki udeo prodaje konvertibilnih uređaja koje pokreće operativni system Windows 8 – obuhvatajući 30 odsto udela u tržištu proizvoda po ceni od 700 i više američkih dolara i 45 odsto udela u tržištu proizvoda po ceni od 900 i više američkih dolara.\n•Isporuke laptop računara kompanije širom sveta tokom trećeg kvartala porasle su za 9,5 odsto u odnosu na isti kvartal prošle godine, tako pomažući kompaniji Lenovo da ostvari 2,6 odsto veći udeo i ostvari tržišno učešće od 15,8 odsto. Na nivou čitave industrije, laptop pošiljke su opale za 8,6 odsto u odnosu na prethodnu godinu. Lenovo laptop računari nastavljaju da pružaju najveći doprinos u prodaji kompanije širom sveta, čineći 52 odsto ukupnog prihoda od prodaje kompanije Lenovo . Konsolidovani prihodi od prodaje za laptop računare kompanije Lenovo širom sveta u trećem fiskalnom kvartalu iznosli su 4,8 milijardi američkih dolara, što predstavlja povećanje od osam odsto u odnosu na isti kvartal prethodne godine. Tokom trećeg kvartala, kompanija Lenovo je najavila novu porodicu konvertibilnih uređaja, osetljivih na dodir optimiziranih za operativni system Windows 8: Yoga 11 i 13, IdeaPad Lynx i ThinkPad Twist. Lenovo je takođe najavio ThinkPad X1 Carbon Touch, dodajući touch iskustvo vodećim proizvodima biznis klase, poslovnim uređajima koji uvode inovacije u svet tradicionalnih konvertibilnih tableta.\n•Konsolidovani prihod od prodaje desktop računara kompanije Lenovo širom sveta porastao je za jedan odsto u trećem fiskalnom kvartalu u odnosu na isti kvartal prethodne godine, iznosi 2,8 milijardi američkih dolara, i čini 30 odsto ukupnog prihoda od prodaje kompanije Lenovo. Isporuka računara kompanije širom sveta u trećem kvartalu porasla je za 5,8 odsto na nivou celog sveta u odnosu na isti kvartal prethodne godine, poredeći sa sveukupnim padom industrije od 6,8 odsto. Kao rezultat, kompanija Lenovo je ostvarila za 1,9 odsto veći tržišni udeo u odnosu na prethodnu godinu i tako dostigla rekordno visok udeo na tržištu od 16,1 odsto. Tokom trećeg kvartala, kompanija Lenovo najavila je svoj novi IdeaCentre K190, najmanji na svetu potpuno funkcionalni desktop računar – koji je širok samo 22mm (0.86 inča) – i najnovije dodatke C-serije porodice All-in-One (AIO), sa pristupačnim ali moćnim performansama i multimedijalnim mogućnostima namenjenim za impresivnu zabavu.\n•Kao drugi najveći provajder smart telefona i tableta u Kini, Lenovo MIDH grupa nastavlja da ubrzano proširuje svoje poslovanje. Uz konsolidovane prihode od prodaje od 998 miliona američkih dolara, koji je za 77 odsto povećan u trećem fiskalnom kvartalu u odnosu na isti kvartal prethodne godine, MIDH je činio 11 odsto ukupne prodaje kompanije. U odnosu na prethodnu godinu, kompanija Lenovo povećala je u trećem kvartalu za 4,7 odsto svoj udeo na kineskom tržištu smart telefona i sada zauzima 12,3 odsto od ukupnog tržišnog udela u Kini. Tokom trećeg kvartala, kompanija Lenovo je najavila da će početi sa prodajom smart telefona na tržištu Rusije, pored najavljenog tržišta Indije, Indonezije, Filipina i Vijetnama. Ovih pet zemalja, plus Kina, predstavljaju 44 odsto svetskog stanovništva, i pružaju kompaniji Lenovo stabilnu prisutnost prodaje u ovim važnim privredama u razvoju.\nNovi rekordni istorijski kvartal za Lenovo was last modified: January 31st, 2013 by Redakcija


Novak Stevanović iz Malošišta, najmladji buregdžija u Srbiji učestvuje na “Danima bureka” u Nišu, a u pekari njegove porodice biće ispečen burek za Ginisa – Radio Koprijan\nhome Društvo, Vesti Novak Stevanović iz Malošišta, najmladji buregdžija u Srbiji učestvuje na “Danima bureka” u Nišu, a u pekari njegove porodice biće ispečen burek za Ginisa\nJedna od prvih asocijacija na niški kraj je burek, koji se u ovom gradu pravi od daleke 1498.godine. Najbolje buregdžije svoje specijalitete prave upravo ovde, a i najmladji majstor za burek u Srbiji je iz našeg kraja. Desetogodišnji Novak Stevanović iz Malošišta vrhunski je buregdžija, čije se umeće, bez preterivanja, može porediti sa mnogo starijim i iskusnijim pekarima. Tome u prilog svedoči i podatak da će Novak svoj talenat pokazati i na niškim „Danima bureka“ koji se održavaju od četvrtka do nedelje 18.avgusta.\nŽelju da se posveti ovom zanatu pokazao je još kao četvorogodišnjak, a da je ta želja povezana sa vrhunskim umećem pokazalo se vrlo brzo. Dok su njegovi vršnjaci igrali uobičajene dečje igre, Novakova omiljena zabava bila je da neumorno u porodičnoj pekari razvlači i vrti testo. Sve recepte „ima u malom prstu“, a nije mu strano ni isprobavanje nekih novih ideja. Sada, šest godina kasnije, već je pravi majstor. Odlično sprema sve vrste pita, peciva, ali najviše voli da pravi, kaže u izjavi Radio Koprijanu, burek.\nSvoje slobodno vreme uglavnom koristi za usavršavanje pekarskog zanata, ali tokom školske godine ne zapostavlja ni obrazovanje, iako je oduku, kako ističe, o budućem zanimanju, odavno doneo. Planira da ono što mu je sada hobi i zabava, kada odraste bude posao. Time će, ističe, ujedno i nastavi porodičnu tradiciju, s obzirom na to da se nekoliko generacija porodice Stevanović bavi upravo ovim poslom, te imaju mlin u Malošištu i veliki broj „Esnaf“ pekara u niškom kraju.\nNovakov talenat prepoznali su stariji i iskusniji pekari, te ne čudi što je ovaj vrhunski mladi buregdžija dobio poziv da učestvuje na nadaleko poznatoj gastro-manifestaciji „Dani bureka“, koja svake godine u ovo vreme privuče veliki broj ljubitelja dobrog zalogaja ne samo iz naše zemlje, već i regiona. Novak će u subotu 17. avgusta od 21 čas nastupati van takmičarskog programa, ali zajedno sa vrhunskim buregdžijama koji će se nadmetati za titulu najboljeg.\nNovak, inače ima dvojicu starije braće koji, kako kaže, nisu zainteresovani za pekarski zanat, ali kada se pogleda umeće najmladjeg buregdžije u Srbiji, bojazni za višegeneracijski porodični posao svakako nema.\nInače, i najveći burek na svetu koji će danas biti napravljen na niškim „Danima bureka“ i to sa čvarcima, biće ispečen upravo u pekari porodice Stevanović u Malošištu, a svi koji posete ovo dešavanje u Nišu moći će da ga probaju. Tako je bilo i ranijih godina, kaže Novakov otac Dejan. Podsetimo, na prošlogodišnjoj manifestaciji prečnik ispečenog bureka bio je dva metra, a težina 180 kilograma. Cilj je da se na svakoj novoj manifestaciji nadmaši važeći rekord.\nKako stvari sada stoje nije neverovatno, da za koju godinu, najveći burek na svetu, napravi upravo najmladji buregdžija u Srbiji.\nTAGS: burek Dani bureka Niš Esnaf pekara Malošište Novak Stevanović


Momirović: Saobraćaj i promet između Srbije i Bugarske ne smeju da trpe zbog gužve na granici - Ekonomija - Dnevni list Danas\nPočetna » Vesti » Ekonomija » Momirović: Saobraćaj i promet između Srbije i Bugarske ne smeju da trpe zbog gužve na granici\nUspostavljanje Zelenih koridora neophodno je za smanjenje čekanja na srpsko-bugarskoj granici, istakli su danas na bilateralnom sastanku u Dimitrovgradu ministar građevinarstva, saobraćaja i infrastrukture Srbije Tomislav Momirović i ministar transporta, informacionih tehnologija i komunikacija Bugarske Hristo Aleksijev.\nPosebno je istaknuta tema uspostavljanja Zelenih koridora na drumskom graničnom prelazu Кalotina-Gradina, u cilju prevazilaženja čekanja na granicama koje, kako su resorni ministri ocenili, izuzetno negativno utiču ne samo na saobraćaj i transport, već i na povezanost i unapređenje odnosa dveju zemalja.\n„Mi ulažemo, gradimo i projektujemo više od 1.200 kilometara auto-puteva i brzih saobraćajnica, ali kada dođemo do granica susretnemo se s ovim što ste svi imali priliku da vidite: kilometarske kolone pre svega kamionskog saobraćaja. To je nešto što uništava našu ekonomiju, značajno povećava troškove našeg proizvoda i to je ono što pogađa i našu ekonomiju podjednako kao Bugarsku“, izjavio je Momirović.\n„Bugarska je počela sa rekonstrukcijom pruge od Sofije prema granici sa Srbijom i lično sam insistirao da to bude prioritet kada je u pitanju razvoj infrastrukture. Paralelno s razvojem železničke mreže u Bugarskoj ka pravcu Srbije, gradi se i auto-put Evropa od Sofije do graničnog prelaza Кalotina“, rekao je Aleksijev.\nBilateralnom sastanku ministara prisustvovao je i direktor Transportne zajednice Matej Zakonjšek koji je istakao zadovoljstvo povodom pribiližavanja završetaka Кoridora X, koji će, prema njegovim rečima, biti od važnosti ne samo za Srbiju i Bugarsku, već čitavu Evropu.\n„Važna tema razgovora bila je železnica i njena modernizacija. Кao što znamo podrška za železnicu i modernizaciju te mreže je apsolutno neophodna za ovaj deo Evrope. Ono što radi Srbija u modernizaciji svoje železnice biće od izuzetne važnosti i za Bugarsku“, rekao je Zakonjšek.\nBugarskaTomislav MomirovićZeleni koridoriBeograd


Nova sezona Narodnog pozorišta – Nadlanu.com\nBEOGRAD, 23. septembra 2010. (Beta) – Narodno pozorište u Beogradu najavilo je u četvrtak na konferenciji za novinare, repertoar za novu, 142. sezonu, koja je počela premijernim izvođenjem opere "Lučija od Lamermura" italijanskog kompozitora Gaetana Donicetija.\nBEOGRAD, 23. septembra 2010. (Beta) – Narodno pozorište u Beogradu najavilo je u četvrtak na konferenciji za novinare, repertoar za novu, 142. sezonu, koja je počela premijernim izvođenjem opere „Lučija od Lamermura“ italijanskog kompozitora Gaetana Donicetija.\nDirektorka drame Narodnog pozorišta Ivana Dimić rekla je da je naredna premijera na Velikoj sceni tog teatra zakazana za 6. oktobar, kada će biti izvedena predstava „Zlatno tele“ u režiji Gorana Markovića.\n„Tokom nove sezone na Velikoj sceni će premijerno biti izvedene i predstave ‘Otelo’ u režiji Dejana Mijača u martu 2011. godine i ‘Kanjoš Macedonović’ u režiji Vide Ognjenović, u julu sledeće godine“, rekla je ona.\nNa sceni „Raša Plaović“ će tokom 142. sezone biti izvedeno nekoliko premijera, među kojima i premijera predstave „Heda Gabler“ u režiji Snežane Trišić, koja će biti izvedena 29. januara 2011. godine i „Mali bračni zločini“ Filipa Grinvalda, čija je premijera zakazana za februar.\nDirektor baleta Narodnog pozorišta Konstantin Kostjukov rekao je da će tokom decembra ove godine, na sceni tog teatra biti obnovljen balet „Dama sa kamelijama“ Đuzepe Verdija u režiji Lidije Pilipenko.


Сертић у Лучанима са челницима општине и привредницима\t| Ministarstvo privrede Republike Srbije\nSertić u Lučanima sa čelnicima opštine i privrednicima\nMinistar privrede Željko Sertić, sa saradnicima, posetio je Lučane gde je razgovarao sa čelnicima ove opštine i vlasnicima lučanskih preduzeća koja su pre mesec dana bila poplavljena.\nNa sastanku sa najvećim privrednicima dragačevskog kraja, čiji su industrijski objekti bili poplavljeni: MB – Namenska, Maksima, Panekspres, Aurora i Hidrokomerc, ministar Sertić je obećao dodatnu pomoć Vlade Srbije.\nPredsednik opštine Lučani Vesna Stambolić i lučanski privrednici su se zahvalili ministru na poseti i dosadašnjem efikasnom i odlučnom reagovanju Vlade Srbije i Ministarstva privrede u saniranju posledica poplava.\nMinistar Sertić podsetio je, u obraćanju domaćinima, da je Ministarstvo privrede ovu godinu posvetilo razvoju preduzetništva i da i privrednici dragačevskog kraja mogu, programima podrške, pronađu način da unaprde poslovanje.\n„Siguran sam se da ćemo ubuduće više govoriti o razvojnim projektima i privrednim uspesima nego o poplavama. U tom smislu Ministarstvo privrede stoji na raspolaganju svim preduzetnicima kako bi zajedno doprineli uspehu privrednih reformi. Razvoj preduzetništva je od ključnog interesa za razvoj Srbije i samo, zajedničkim marljivim radom i zalaganjem možemo da srpsku privredu dignemo na put prosperiteta“, rekao je ministar Sertić.\nPočetna»Vesti»Sertić u Lučanima sa čelnicima opštine i privrednicima


TS uputila primedbe na zakon o javnim preduzećima\nTS je u saopštenju ocenila da je Predlog zakona kvalitetniji od važećeg Zakona o javnim preduzećima iz 2012. godine, ali smatra da ima i nedostatke zbog kojih u primeni može biti ugrožen ili u potpunosti urušen proklamovani cilj - profesionalizacija upravljanja javnim preduzećima i raskidanje snažne povezanosti političkih partija i javnih preduzeća.\nTS navodi da je primedbe uputila Ministarstvu privrede, kao i Skupštini i da su u tekstu koji je upućen Skupštini otklonjeni neki manji nedostaci ali da su najveći problemi nedotaknuti.\nTS pored ostalog smatra da je zakonom predviđen predugačak rok za vanredno â€žvršenje dužnosti direktoraâ€œ i da se rokom od godinu dana uz mogućnost da se nakon toga imenuje drugo lice za â€žvršioca dužnostiâ€œ obesmišljava koncept profesionalizacije i sprovođenja javnih konkursa za izbor direktora.\nTS je u dopisu nadležnima detaljno obrazložila koje zakonske odredbe i na koji način treba izmeniti, navodeći takođe da treba pooštriti uslove i precizirati rokove za izbor članova nadzornih odbora.\nTa organizacija predlaže i obavezu objavljivanja informatora o radu za sva JP, kao i obavezu Ministarstva privrede, Vlade, odnosno tela na drugim nivoima vlasti, da objave zbirne podatke za sva javna preduzeća.


VRATILI NAJSKUPLjI DUG: Refinansiranje najvećeg zaduženja države sSbije otkrilo veliko interesovanje stranih ulagača | Novosti.RS\nSrbija je, kažu u NBS i Ministarstvu finansija, postigla najpovoljniju cenu finansiranja od 1,066 odsto, što je do sada najniža kamatna stopa.\nKako u NBS objašnjavaju, iako su obveznice emitovane u dolarima, Srbija je prvi put realizovala i tzv. hedžing transakciju, kojom je dolarske obaveze i kamatu po osnovu obveznice prebacila u obaveze u evrima i na taj način zaštitila ovu obveznicu od deviznog rizika kretanja evra prema dolaru.\nPo rečima Jorgovanke Tabaković, guvernera Narodne banke Srbije, najveći deo sredstava od te obveznice - 900 miliona dolara, biće izdvojen za otplatu duga iz 2011. godine, odnosno iz perioda kada se, kaže, Srbija putem evroobveznica zadužila po stopi od 7,25 odsto.\n- Ova transakcija je još jedna potvrda da međunarodni ulagači našu zemlju prepoznaju kao sigurno mesto za investicije - kaže Tabakovićeva. - Svaki izlazak na međunarodno tržište predstavlja proveru poverenja investitora u održivost makroekonomske stabilnosti, što je danas od posebne važnosti jer je to poverenje stečeno u uslovima kada se svetska ekonomija suočava s najvećim izazovom još od Velike depresije.\nU pitanju je, dakle, refinansiranje duga od pre decenije po znatno povoljnijim uslovima. Kako ekonomista Ivan Nikolić kaže, to je ujedno i najbolji način, gde god se to može. Prema njegovim rečima, javni dug je u ovom momentu, uprkos krizi izazvanoj pandemijom virusa korona, ispod 60 odsto, a što je granica održivog zaduživanja.\nPoslednji podaci Uprave za javni dug Ministarstva finansija pokazuju da je javni dug na kraju trećeg kvartala ove godine, 30. septembra, iznosio 25,195 milijardi evra, a da je njegov udeo u odnosu na BDP 57,6 odsto. Nadležni očekuju je da će do kraja godine javni dug dostići 59 odsto javnog duga. Najviše dugujemo u evrima, oko 40 odsto, u dinarima oko 30, oko 20 procenata u dolarima, a ostalo u drugim valutama.\n- To nije nešto što treba da nas brine, a najbolji pokazatelj da je tako pokazuje visok stepen zainteresovanosti investitora da nam pozajme i njihova uverenost da je Republika Srbija dovoljno jaka i pouzdana da servisira taj dug - objašnjava za "Novosti" Ivan Nikolić.\nTražnja za obveznicom, koja je pre dva dana emitovana, bila je pet puta veća od onog što je prethodno emitovano, i iznosila je šest milijardi dolara, a za tu emisiju obveznica interesovalo se oko 200 investitora iz celog sveta.\nMinistar finansija Siniša Mali izjavio je da je Srbija drugi put ove godine izašla na međunarodno finansijsko tržište emitovanjem ove obveznice, istakavši da je šest puta veća tražnja od ponude istorijski rezultat za Srbiju i njene građane.\n- To vam govori o poverenju koje strani investitori imaju u Srbiju i ekonomsku politku koju vodimo, kao i najbolji pokazatelj da stopa rasta bruto društvenog proizvoda (BDP-a), koja će biti najbolja u Evropi ove godine, pokazuje svoj rezultat - istakao je Mali. - Srbija je mogla da uštedi 500 miliona evra i napravi, primera radi, pet kliničkih centara za taj novac da je obveznica iz 2011. godine emitovana po kamatnoj stopi od 2,125 odsto.\nMinistar Mali kaže da je nakon hedžovanja dolara u evre dobijena stopa od 1,066 odsto, navodeći da se nikada u istoriji zemlje nije dogodila tako niska kamatna stopa.\n- Ne povećavamo javni dug, vraćamo kredite i vraćamo obveznice koje je neko drugi uzimao pre nas, a koje posebno dospevaju u septembru 2021. godine i smanjujemo trošak našeg javnog dug - objasnio je ministar finansija Siniša Mali. - Vrlo sam ponosan na to. Ispravnost naše ekonomske politike potvrđuju međunarodno finansijsko tržište, Londonska berza i međunarodni investitori.\nNIJE APSOLUTNA VREDNOST\nNE postoji aplsolutan iznos duga, već se gleda u odnosu na BDP, odnosno kapacitet države da ga vrati - kaže ekonomista Ivan Nikolić.\n- Zato je više milijardi na skoru državnog duga, u sadašnjoj situaciji i veća spremnost države da se zaduži i vrati dugove. Niske brojke državnog duga iz 2000, objašnjava, pre svega su nastale dogovorom sa stranim poveriocima da nam se otpiše dobar deo duga. Period do finansijske krize 2009. obeležen je umerenim porastom zaduživanja, a potrebe države zadovoljavane su pre svega procesom privatizacije i uplivom stranog novca, ali i stvaranjem nerealne uljuljkane slike. Od tada počinjemo da se zadužujemo kao država, a prošle godine smo javni dug znatno smanjili.\nPOVERIOCI OD EVROPE DO AMERIKE\nNA spisku poverilaca kojima u ovom trenutku Srbija najviše duguje su strane vlade kojima dugujemo 3,9 milijardi evra, Evropska investiciona banka prema kojoj imamo dug od 1,218 milijardi evra, Banka za razvoj Saveta Evrope - 187 miliona evra, Evropska banka za obnovu i razvoj - 78,289 miliona evra, Međunarodna banka za obnovu i razvoj - 2,2 milijarde evra. Međunarodnom udruženju za razvoj dugujemo 163,5 miliona evra, MMF-u 465,6 miliona evra, pariskom klubu poverilaca 868, a Nemačkoj razvojnoj banci 66,01 milion. U evroobveznicama RS dug je 4,9 milijardi evra.\njavni dug Javni dug Srbije obveznice refinansiranje


List Danas objavio je da je američki investicioni fond Colbeck Capital Management dostavio najvišu ponudu za kupovinu 58 odsto Telekoma Srbija.\nAmerikanci, kako se navodi, za Telekom nude 1,47 milijardi eura, što je prema izvorima lista Danas iz SAD, za oko 170 miliona eura više od sljedeće ponude po visini.\nColbeck bi kupovinu Telekoma finansirao uz pomoć Deutsche banke, Morgan Stenley i Raiffeisen Bank Internationala, precizira Danas.\nZamjenik glavnog i odgovornog urednika Novog magazina Mijat Lakićević izjavio je tim povodom za N1 da je ponuda američkog investicionog fonda, koja se pominje u medijima, „bolja nego što se očekivalo“.\nOn kaže da Srbija teorijski može dobro da upravlja Telekomom, ali “kad vidimo kakva je naša država, to ne može nikako“. “Sutra kada bi mogao da bude kao norveški Telenor, pa da ga prodamo, to nije realno. Srbija nije Norveška. Srbija neće biti takva bar još pet godina, a Telekom gubi tržište, njegov udio pada, slabi, i njegova vrijednost slabi“, upozorava Lakićević.\nRanije je objavljeno da je za Telekom stiglo šest ponuda, a ministar privrede Srbije Željko Sertić taj podatak ocijenio je kao dobar znak.\nOvo su novo cijene u romingu\nOznake akcije Colbeck Capital Management ponuda prodaja SAD Telekom Srbija udio u vlasništvu\nArapi najavili: Zaposliće do 70 radnika u Duvanskom kombinatu


Značaj digitalizacije predstavljen na sajmu Fruit Logistica – AGRO VESTI by agronews.rs\nFeb 12, 2019 | agro danas, Agrobiznis, Aktuelno, Događaji, fokus, Investicije, Poljoprivreda, Precizna poljoprivreda, Proizvodi, Srbija, Teme, Tržište, Usevi, Vesti\t|\nOsluškujući potrebe izlagača i posetilaca, na sajmu Fruit Logistica od ove godine uveden je i Start Up Day, gde je 19 mladih kompanija imalo priliku da predstavi inovacije u poljoprivredi. Izlagači iz Srbije, kao i iz regiona i Evrope, koji se bave proizvodnjom jabuke imali su priliku da porazgovaraju sa predstavnicima aplikacije MapMyApple i da saznaju na koji način uz ovu aplikaciju mogu da dođu do odličnog roda i bolje cene\nOve godine na sajmu Fruit Logisticau Berlinu učestvovalo je preko 3.400 izlagača iz 84 države a broj posetilaca iz godine u godinu sve više raste pa je tako ove godine sajam brojao 78.000 posetilaca iz 120 zemalja sveta.\nPrema rečima Madlena Miseriusa, senior prodakt menadžera sajma, njihova misija je da povežu na jednom mestu trgovinu svežeg voća i povrća, da ponude ekskluzivne novosti, inovacije i da spoje trgovce iz različitih zemalja kako bi omogućili što kvalitetniju proizvodnju i uslove poslovanja u poljoprivredi.\nUz pomoć novih tehnologija do povećanja prinosa\nKako bi se opstalo na tržištu koje je sve konkurentnije, o čemu svedoči povećan broj izlagača u odnosu na prethodne godine, poljoprivrednici su svesni da moraju da se okreću novim tehnologijama koje im omogućavaju da budu efikasniji i da povećaju svoje prinose. Osluškujući potrebe izlagača i posetilaca, na sajmu Fruit Logistica od ove godine uveden je i Start Up Day, gde je 19 mladih kompanija imalo priliku da predstavi inovacije u poljoprivredi.\nIzlagači iz Srbije, kao i iz regiona i Evrope, koji se bave proizvodnjom jabuke imali su priliku da porazgovaraju sa predstavnicima aplikacije MapMyApple i da saznaju na koji način uz ovu aplikaciju mogu da dođu do odličnog roda i bolje cene!\nGeneralni menadžer Select Fruit grupe, Darko Martinović, smatra da je sitnim proizvođačima jabuke upravo potrebna ovakva aplikacija, kako bi se izbegla evidencija radova po sveskama i povećala efikasnost u radu! Osim toga, ovog ”džepnog agronoma“ svi mogu da priušte i jednostavan je za upotrebu tako da se na njega mogu osloniti i starije generacije a mlađe će sigurno biti lideri u korišćenju ovih modernih tehnologija.\nSvi proizvođači koji su zainteresovani da saznaju više i da testiraju aplikaciju mogu to da učine na websajtu www.mapmyapple.com.\nTags: aplikacijadigitalna poljoprivredadžepni agronomfruit logisticamapmyappleproizvođači jabukaselect fruit grupausevi\nNajveće količine zelene salate iz Južnog Pomoravlja izvezu se u Poljsku i Rumuniju. Razlog tome je što je nema toliko u zemljama u okruženju\nKako se navodi u saopštenju novosadske Produktne berze, u poslednjoj nedelji avgusta nije bilo većih cenovnih oscilacija na berzanskom tržištu žitarica


Linta: Zagreb,Priština i Sarajevo ne čine ništa na pronalasku nestalih Srba\nAvgust 30, 2021 21:48\nPredsednik Saveza Srba iz regiona Miodrag Linta ocenio je da vlasti u Zagrebu, Sarajevu i Prištini ne čine ništa na pronalasku nestalih Srba na području Hrvatske, Bosne i Hercegovine i Kosova i Metohije.\nKaže i da je glavni razlog prikrivanja i negiranja srpskih žrtava da se ne dovede u pitanje "bezočna i apsolutna laž da su Srbi glavni krivci za ratove na prostoru bivše Jugoslavije i da su samo oni činili zločine a da su Hrvati, Muslimani i Albanci bili nevine žrtve tzv. velikosrpske agresije i vodili odbrambene ratove".\nDodaje da je zato važno insistirati u međunarodnoj zajednici da se izvrši suštinska reforma Instituta za nestale kako bi se sa mrtve tačke pokrenulo traženje nestalih Srba.\n"Nije moguće govoriti o pomirenju i međusobnom povjerenju na prostoru bivše Jugoslavije sve dok se ne procesuiraju brojni zločini nad Srbima i dok se jednako ne poštuju sve žrtve bez obzira na nacionalnu i versku pripadnost", navodi Linta.\nLinta podseća i da Hrvatska osam godina godina odbija da na svoj zvanični spisak doda 630 nestalih Srba koje je Komisija za nestala lica Vlade predala hrvatskoj strani još 2013. godine. U pitanju su, objašnjava, nestali Srbi čiji nestanak su članovi njihovih porodice prijavili Crvenom krstu Srbije sa imenima i prezimenima i drugim podacima odnosno nisu ih prijavili Crvenom krstu Hrvatske ili Međunarodnom komitetu Crvenog krsta.\nLintaMeđunarodni dan nestalihSFRJratovi


KALEM ZA HAYAT OTKRIO KADA ĆE GRAĐANI U KS IMATI KVALITETAN JAVNI PRIJEVOZ | Hayat.ba\nKALEM ZA HAYAT OTKRIO KADA ĆE GRAĐANI U KS IMATI KVALITETAN JAVNI PRIJEVOZ\nIz Sindikata GRAS-a nazivaju ga historijskim sporazumom, kojim se kreće u strateško rješavanje problema GRAS-a kako bi građani Kantona Sarajevo imali kvalitetan i pouzdan javni prijevoz.\nOvaj sporazum reguliše prava i obaveze Vlade KS i GRAS-A preduzeća kao operatera u javnom prijevozu. Naglašeno je da je ovo prvi put da u jednom aktu su iskazani svi problemi u poslovanju preduzeća.\nSporazumom su predviđene kratkoročne i dugodorčne mjere za spašavanje GRAS-a, potvrdio je to Kalem za Hayat TV i dodao kako je kratkoročna mjera isplata preko tri miliona maraka Upravi za indirektno oporezivanje.\nU jučerašnjem izdanju emisije Dobar dan BiH Kalem je otkrio kako optuštanja radnika trenutno neće biti te da se realizacija sporazuma, odnosno bolji i kvalitetniji javni prijevoz očekuje u narednih pet godina.